text:
Skal samfelagið skifta fortekn?
Altjóða kvinnudagur í Mentanarhúsinum í Fuglafirði, fríggjakvøldið 8. mars kl 18:00
Í gomlum døgum høvdu flestu húskir eina greiða leiðslu: eina mammu, sum tók sær av húsunum og syrgdi fyri klæðum og matgerð, men eisini av børnunum og uppalingini; hon syrgdi fyri, at maðurin hevði tað, honum tørvaði, áðrenn hann fór frá húsum; hon tók sær av ommubørnunum og teimum gomlu og óhjápnu í familjuni; og kvinnurnar stóðu eisini saman um at hjálpa teimum, sum høvdu hjálp fyri neyðini í nærumhvørvinum. Men so fóru kvinnurnar út á arbeiðsmarknaðin – kvinnuligi skiparin fór so at siga av brúnni heima – og samfelagið broyttist tilsvarandi.
Í dag hevur samfelagið tørv á, at hvør einstakur nemur sær vitan og skjótast møguligt leggur orku í arbeiðsmarknaðin. Okkara ungu nema sær útbúgving, síðani karrieru, nógv fólk eru sera virkin í frítíðini við frítíðarítrivum, ítrótti og áhugafelagsskapum, børnini ganga í vøggustovu og barnagarði, í skúla og frítíðarskúla, tey eru virkin í tónleiki, ítrótti og øðrum, og foreldrini taka lut í teirra frítíðarvirksemi. Vaksin og gomul eru virkin í størri og størri mun og taka lut í øllum møguligum virksemi, samtíðis sum at tey røkja sína karrieru, og vit ferðast øll meira og meira. Vit hava fingið ellisheim og røktarheim og nú eisini tilboð til teirra, sum eru rakt av demens, eins og heilsu- og almannaverkið yvirhøvur er útbygt at lofta, har tørvurin er størstur.
Men hetta hongur kortini ikki saman. Smábarnafamiljurnar eru sperdar við útbúgving, karrieru, nýggjum húsum, bilum og børnum, umframt einum virknum frítíðarlívið, men eisini ‘sandwich’-generatiónin hevur tað trupult, tí tey vilja halda fast í karrieruni, samtíðis sum at børn og ommubørn hava brúk fyri teimum, og foreldur teirra krevja brádliga eisini umsorgan vegna elli ella demens. Dagsins børn og ungu eru kanska stóri taparin við einum støðugt meira institutionaliseraðum lívið, og stórum krøvum í skúla og frítíðarítrivum, har kapping fyllir meira og meira, umframt einari digitalari, sosialari verð, sum eisini setur krøv til teirra. Tíð og yvirskot eru mangulvørur í dag.
Tí hava vit valt at skipa eitt 8. mars hald, sum ikki bara hyggur eftir kvinnurættindum, men hyggur eftir korunum hjá familjum og einstaklingum – ja samfelagnum sum heild. Tað er neyðugt nú at hyggja at, um vit hava og brúka hesi rættindi rætt. Av tí at kvinnur nú eru so væl representeraðar á øllum samfelagsøkjum í dag, eiga vit so ikki at síggja hetta aftur í strukturunum í samfelagnum? Eiga tey klassisku kvinnuligu virðini møguliga at vinna størri frama? Hvat hendur um vit skifta fortekn á samfelagslíkningini?
Tíðin er komin at kjakast um, hvørt okkara samfelag er nóg væl skipað, hvussu vit menna tað góða samfelagið, og hvussu familjurnar hava tað. Hetta er sanniliga viðkomandi fyri kvinnur, men eisini fyri menn, familjur, politiska landslagið og stovnar, arbeiðsmarknaðarpartarnar og vinnuna, men serliga fyri okkum borgarar. Vit ætla samtíðis, at hetta kjakið kann vera við til at skjóta valárið í gongd og mynda valstríðið.
Vit bjóða til eitt kvøld, har vit fara í dýpdina við hesum spurningum. Endamálið er at fáa ein góðan dialog um, hvussu vit menna eitt betri samfelag í framtíðini, har vit taka størri atlit til umsorganarpartin, fyri at tryggja okkara vælferðarsamfelag.
Kvøldið byrjar við, at Tóra Petersen, sálarfrøðingur, hyggur eftir hvussu okkara samfelag er samansett, og hvussu tað ávirkar okkum. Síðani fara vit at hava smærri dialogar, sum orðstýrarin Elin Winther Poulsen stýrir, við undirtemaum, sum lýsa ein part av høvuðstemainum, har serfrøðingar, eygleiðarar og politikkarar lýsa og skifta orð um, hvussu aktuelli trupulleikin ávirkar okkum og evt. kann loysast.
Vit hava boðið einum fjølbroyttum skara av politikkarum, eygleiðarum og serfrøðingum, og vilja við hesum seta evnið á breddan í valstríðnum, samtíðis sum politikkararnir fáa frið at tosa um eitt evni, sum sjáldan sleppur framat á valfundum, og har kjakið ikki endar sum eitt úrslitaleyst eljustríð, um hvør gjørdi hvat nær.
Gimburlombini, tær kreativu matskapandi kvinnurnar úr Nólsoy, fara at hava eina góða café í Mentanarhúsinum frá kl. 18. Sostatt er ikki neyðugt at hugsa um at matgera hetta kvøldið – kom heldur og fá lekkrar, spennandi smárættir og drekkivørur úr Nólsoy, og kom í rætta hýrin til eitt gott kvøld við gevandi kjaki. Á veggunum hanga nøkur stór og smærri verk hjá listakvinnuni Sigrun Gunnarsdóttir. Hennara eyðkendu listaverk lýsa tað stóra í tí smáa, har menniskjanslig nærvera og sambond ofta lita myndevnini– eitt huglag vit kanska sakna í einum gerandisdegi, har øll hava skund.Tá tiltakið endar, fara Marius Ziska og Lea Kampmann at syngja fyri okkum, og fólk kunnu práta víðari saman.
Skrá:
Kl. 18.00: Café við Gimburlombunum. Spennandi smárættir úr Nólsoy, ræstfiskakrokettir, pintjos, vín og hylliblómubrús, meðan vit hoyra dragandi tónar
Kl. 19.00: Elin S. Winther Poulsen bjóðar vælkomin
Kl. 19.10: Tóra Petersen, sálarfrøðingur, setur temaið “Skal samfelagið skifta fortekn” í perspektiv við tølum og trends
Kl. 19.30: Kjak:Umsorgan & nærvera vs professonalisering.
Luttakarar: Lív Patursson, kvinnugranskari, Jónhild Abrahamsen, sosialráðgevi, Katrin Kallsberg (E), Edva Jacobsen (B)
Kl. 20.10: Steðgur – møguleiki at keypa sær kaffi og køkurella ræstfiskakrokettir og vín
Kl. 20.40: Kjak: Búskapur & vøkstur vs tað góða lívið.
Luttakarar: Anne Mette Greve Klemensen, prestur, Súsanna Olsen, Setrið, Annika Olsen (A), Sonja Jógvansdóttir (E)
Kl. 21.20: Kjak: Einstaklingurinvs samfelagið.
Luttakarar: Durita Joensen, skúlastjóri við Løkin, Tjóðhild Patursson, kreativt gimburlamb úr Havn, á beiti í Nólsoy, Hanna Jensen (F), Kristianna Winther Poulsen (C)
Kl. 22.00: Elin Winther Poulsen tekur saman um
Lea Kampmann og Marius Ziska syngja. Barrin er opin.
Tá almenni parturin er liðugur, eru fólk vælkomin at verða verandi og práta víðari.


c: text/html

text:
Nú nýggja árið er komið, og fleiri fara oman í venjingarmiðstøðirnar kring Havnina, so eg havi eisini leitað mær oman at venja, og meta um ymsu venjingarmiðstøðirnar nøkta míni krøv. Fyrsta miðstøðin, ið skal uppá vektina er Vælvera Fitness. Vælvera Fitness lat upp fyri fyrstu ferð tann 1. oktobur 2010 í Runavík. Eftir hetta komu venjingarmiðstøðir í Tórshavn í 2011, í Vestmanna í 2013 og í Vági í 2015.
Eg fari at meta um ymisku tingini tey hava at bjóða uppá, og hvussu umstøðurnar eru at venja í. Serliga fari eg at hyggja at, hvussu møguleikarnir eru hjá lesandi.
Upplatingartíðir:
Undir lesnaði eru fólk upptikin av nógvum arbeiði, heimaarbeiði, og kanska eisini av eitt sindur ov nógvum netflix. Av tí sama kann tað vera eitt sindur trupult at fáa dagin at ganga upp, so tað er sera týdningarmikið, at ein venjingarmiðstøð, har lesandi fara, hevur opið ‘leingi’.
Í Vælveru fitnnes er opið frá 05:30 til 22:00, mánadag til hósdag. Fríggjadag er opið klokkan 05:30 til 20:00, og í vikuskiftinum er opið frá 07:30 til 18:00.
Hetta er vanligt samanborið við hinar venjingarmiðstøðirnar. Tó haldi eg at tað hevði verið ógviliga deiligt, um tað var longri opið fríggjadagar, og í vikuskiftunum. Nøkur av okkum arbeiða rættiliga leingi hesar dagarnar, og fáa av tí sama ikki vant eftir arbeiðsdagin. Eisini fyllir heimaarbeiði nógv.
Vektir og maskinur:
Vælvera fitness hevur eitt hampuliga fjølment úrval av maskinum, tey hava rennibond, rógvimaskur og ymiskt annað. Eisini hava tey eitt hølið, har allar vektirnar eru, til tey ið best dáma at venja við frívekt, heldur enn við maskinum.
Sjálvur passi eg best í hendan seinna bólkin, altso frívektir, og her haldi eg at umstøðurnar eru okay. Ikki fantastiska góðar, men heldur ikki vánaligar. Maskinurnar tykjast at vera fínar.
Hølini:
Hølini hjá teimum eru rúmlig, ljós og rein. Tey hava eitt økið, har tú kanst leggja máttur, tá tú skalt gera eitt nú armboyggingar, og annað tílíkt. Nakrir partar av hølunum haldi eg tykjast, sum teimum tørvar “eina kærliga hond”. Av tí at hølini eru so mikið rúmlig, so eru tey eisini eitt lítið sindur køld. Hetta ger tað eitt sindur minnið stuttligt at byrja at venja, men so skjótt sum man verður heitur, so er tað ógvuliga deiligt at tað ikki er alt ov heitt.
Skiftingarrúmini eru ikki heilt so stór, og um tú skalt goyma okkurt virðismikið, so mást tú gera tað í skápunum, sum eru niðri undir, av tí at tað ikki ber til at steingja skápini í skiftingarrúminum. Hetta er ikki eins og lætt um tað var í sama hølið.
Les eisini: 5 góð ráð til tín, sum ætlar at byrja at venja
Kostnaður:
Fyri at venja í 1 mánað, skal ein gjalda 369 kr., og um hetta er fyrst mánaðurin tú venur, so kostar tað 199 kr. at stovna haldið. Eisini ber til at keypa eitt 12 mánaðar hald, ið kostar 299 kr. um mánaðin, hetta er eitt bindandi hald. Ein einkul venjing kostar 80 kr.
Lesandi, og pensionistar, fáa avsláttur á 1 mánaðar haldið, soleiðis at tað kostar 299 kr. um mánaðin. Eisini hevur Vælvera ymisk onnur tilboð, og hald, at bjóða.
Hóast hetta er eitt tað bíligasta staðið hjá einum lesandi at fara at venja, so er hetta enn alt ov dýrt hjá einum lesandi, ið einans fær smáar 1800 kr. um mánaðin í studningi.
Serlig ting:
Í Vælveru fitness eru sum heild ikki so nógv fólk. Hetta er sera deiligt, tí at tað merkir at tú sjálvdan skal standa og bíða eftir maskinuni, ella vektunum, tú ætlar tær at nýta. Eisini kann tað vera gott, um tú ert ein, ið ynskir at fáa eitt sindur av friði at venja í, ella um tú er ein, ið ikki dámar at venja framman fyri ov nógvum fólkum.
Eg meti tað ikki vera heilt so týdningarmikið, at fá fólk eru har, tá ið eg venji, men tað er als ikki so galið at sleppa fram at vektunum, og maskinunum, so skjótt eg eri klárur til næstu venjing.
Heildarmeting:
Sum heild er venjingarmiðstøðin, Vælvera fitness, rættiliga góð. Tey hava eitt fínt úrval av maskinum og vektum, hølini eru rúmlig og har eru ikki so nógv fólk. Tey hava tilboð til lesandi sum avgjørt er eitt stórt pluss, tó er tað framvegis ov nógv at gjalda hjá einum lesandi.
Nøkur ting kundu verið eitt sindur betri, so sum upplatingartíðirnar í vikuskiftinum, og at nakrir partar av hølunum treingja til eitt sindur av einum “face-lift”.
Út frá hesum gevi eg Vælveru fitness 4 út av 6 R’um.

robotstxt: allowed

filter: keep


text:
25. december 2015
24. december 2015
Svenning Reinert 80 ár
Kvøða til eina fyrimynd
Førum fram yvir dalar og fjøll –
Føroya havoygdi ungdómur reysti –
fremjum ítrótt og fimleik um vøll –
latum forndansin dynja í høll –
skipið kvæðini snjøll –
trínum lættliga fram og við treysti.
Føroya havoygdi ungdómur reysti –
fremjum ítrótt og fimleik um vøll –
latum forndansin dynja í høll –
skipið kvæðini snjøll –
trínum lættliga fram og við treysti.
Hesi orðini hjá Janusi Djurhuus eru helst hóskandi, tá ein skal skriva eina heilsu til fyrimyndina hjá okkum reiðfólkum, Svenning Reinert, nú hann jóladag rundar tey 80 árini.
Svenning Reinert er sjálv ímyndin av kappríðing sum ítrótt her á landi. Hann reið kapp fyrstu ferð longu í 1949. Hetta er somikið langtsíðani at avoldaða heimastýrislógin var enn fesk, fólkatalið í havnini var gott 5000 og føroyska fíggjarlógin var áljóðandi 5 milliónir danskar krónur. Men mest umráðandi fyri Svenning var helst at Føroya Ríðingarfelag var 6 ára gamalt og longu tá í fagrasta blóma.
Tá var riðið kapp úti á Velbastaðvegnum, málið var áraka har sum krossurin er. Hetta árið gjørdist Svenning nr. 2 í sínum flokki, á hesti nevndur Ørvarodd ið farbróðurin Tummas átti.
Síðani tá, ja síðani 1949 hevur Svenning riðið kapp hvørt ár. Hetta er heilt vist eindømi innan kappríðing, ikki bara í Føroyum, men í øllum heimunum. Longu árið eftir, í 1950 vann Svenning sína fyrstu, fyrstu virðisløn, hesaferð á hestinum Sjeik sum Heri Jensen átti.
Hetta er sum so bragd í sjálvum sær, men stóra bragdið hjá Svenningi er at tá onnur góvust, tá helt hann á, og tað er vorðið sum bragd. Tað sum er heilt serstakt við Svenningi er at hann er serstakliga treiskur. Hóast honum ikki dámar at tapa so gevst hann ikki á hondum. Ikki tað, havi ongantíð hoyrt hann sagt, at hann ikki dámar at tapa, men tað sæst skiliga at lagið er betri tá hann hevur vunnið.
Munurin á honum og øðrum reiðfólkum er tó tann, at har nógv bara tíma at ríða kapp tá tey vita seg hava møguleika at vinna, so møtir Svenning upp líkamikið hvussu útlitini eru. Hetta tí honum dámar ítróttina og dámar at kappast við onnur. Hetta er tíanverri sjáldsamt nú á døgum, tí eru vit sera takksom at eiga eina tílíka eldsál millum okkum í felagnum.
Svenning hevur hóast luftalsliga høga aldurin enn ross, og hevur eisini verið at sæð á ríðibreytinum hetta kappingarárið. Vit í nevndini í Føroya Ríðíngarfelag vóna at síggja teir eyðkendu reyðu selanar hjá Svenningi á ríðibreytinum aftur komandi ár.
Hjartaliga til lukku við føðingardegnum Svenning Reinert
Vegna Føroya Ríðingarfelag
Brandur í Dali
Gleðilig jól
Føroya Ríðingarfelag ynskir øllum eini gleðilig jól.
Í ár valdi nevndin í FR at geva eina serstaka gávu til David Nordendal, sum herfyri gavst sum formaður hjá Føroyskum Íslandsrossafelag. David hevur øll árini verið sinnaður fyri samstarvið millum feløgini og hetta eru vit takksom fyri.
Enn einaferð gleðilig jól øll somul - nær sum fjar
13. december 2015
Jólahugni við rossum
Føroya Ríðingarfelag skipaði í dag fyri einum øðrvísi jólahugna úti í Havnardali. Vekk vóru bommgávupakkar og jólamenn við følskum skeggi. Ístaðin var kakao, bollar, hugni og børn sum vísti kynstur við rossum.
Gunrid Hansen og Nina Brockie Hansen hava í heyst undirvíst einum hópi av børnum, og hesi vísti í dag ein part av tí tey hava lært.
Nógv fólk vóru komin í Reiðhøllina at hyggja og eyðnaðist hetta sera væl - Nevndin í Føroya Ríðingarfelag sigur seg vóna, at kunna endurtakað okkurt líknandi tiltak næsta ár.
Nakrar myndir frá framsýningini síggjast á leinkju niðanfyri
Myndir er her !
Gunrid Hansen og Nina Brockie Hansen hava í heyst undirvíst einum hópi av børnum, og hesi vísti í dag ein part av tí tey hava lært.
Nógv fólk vóru komin í Reiðhøllina at hyggja og eyðnaðist hetta sera væl - Nevndin í Føroya Ríðingarfelag sigur seg vóna, at kunna endurtakað okkurt líknandi tiltak næsta ár.
Nakrar myndir frá framsýningini síggjast á leinkju niðanfyri
Myndir er her !
11. december 2015
Innasta økið stongt fyri ferðslu
"Tað grør um gangandi fót" sigur orðatakið
Her skal helst einki grógva, men um fáar vikur er vónandi asfalt lagt á her - Til tað er liðugt, vilja vit heita á fólk at fara so væl um sum gjørligt. Bilar eru bannaðir, uttan við loyvi frá nevndini - og tey sum hava fjós innanfyri, royna sjálvsagt at fara styttsu leið um arbeiðsøkið !
8. december 2015
7. december 2015
Ríðiskeið við Súsonnu Sand Ólafsdóttir - GG. Skeið er fullteknað
Tað hevur eyðnast at fáa íslensku Súsonnu Sand Ólafsdóttir til Føroya at halda skeið.
Súsanna er sera dugnalig, útlærd ríðilærari á Hólum og er eisini forkvinna í Felag Tamningamanna.
3. december 2015
Abonner på: Indlæg (Atom)


text:
- Myndugleikarnir vita væl av hvat er farið fram. Man hevur sagt frá, og hevur bara ikki fingið hjálp. Vit eru blivin hótt við knívi og sovorði, men tað er ikki nokk fyrr enn man er stungin, yvirkoyrdur ella deyður.
Soleiðis varð sagt í KVF-dokumentarinum “Tóri - eitt lív á eggini” í sjónvarpinum í gjárkvøldið.
Síggj dokumentarin her
Dokumentarurin snúðu seg um Tóra, sum 22 ára gamal tók lívið av sær í einum fongsulskliva í Danmark. Hetta var tann 12. februar í ár.
Mamma Tóra doyði av krabbameini áðrenn hann varð fyltur tvey ár, og hann hevði ein sera truplan uppvøkstur. Tóri fekk tíðliga staðfest ADHD, og kom seinni út í misnýtslu av rúsevnum.
Dottin niður í millum
- Eg eri ræðuliga skuffað og ill inn á samfelagið, segði Tentla Johansen, omma Tóra, í dokumentarinum.
- Eg havi gingið og runnið á dyrnar hjá øllum og kært mína neyð, havi fingið fólk at hjálpt mær at kært mína neyð fyri meg tá eg ikki havi orkað. Og vit hava fingið "nei" allastaðni. So hava vit fingið at vita “jú vit arbeiða við sakini”. Tað fingu vit eisini at vita tá hann var 6 ár, og nú var hann 22 ár. Man verður snakkaður eftir munninum, segði hon.
Glopp
Í dokumentarinum vildi eingin taka ábyrgd av trupulleikanum, men tað varð staðfest, at hol vóru í skipanini.
- Vit koma inn í myndina og behandla tann psykiatiska problematikkin. Men her hjá okkum hava vit ikki nakað viðgerðartilboð til misbrúkið. Tann viðgerðin varð fyri nógvum árum síðani løgd til nakrar viðgerðarstovnar, sum hava ta uppgávuna, segði Tórmóður Stórá, leiðandi yvirlækni á Psykiatriska deplinum.
Frælsi á Eiði er viðgerðarstovnur fyri ungar misbrúkarar. Har vildu tey tikið Tóra inn, men hann mátti fyrst fáa hjálp at stabiliserast.
- Fólk, sum eru á hasari støðuni skulu stabiliserast, tí fleiri av rúsevnunum vóru í tablettformum eisini, og hava ógvuliga stórar bivirkningar. Og tá má man stabiliserast, áðrenn man kemur á ein viðgerðarstovn. Tað eru læknar, sum taka sær av tí, segði Martin Kúrberg í dokumentarinum.
Talan er um eitt glopp í skipanini, sigur Tórmóður Stórá.
- Tey sum hava dupultdiagnosir, ein truplan psykiatriskan problematikk og eitt misbrúk. Tá fyrigongur viðgerðin í ymsum støðum. Hugskotið er, at man samskipar ta arbeiðið millum psykiatriska depilin og viðgerðarstovnin.
- Nøkur eru øgiliga torfør at hjálpa uppá tann mátan, sigur Tórmóður Stórá.


text:
Jenis av Rana – ein fundamentalistur ella bara ein hyklari?
Í Europa hava vit heimshøpuliga tann hægsta formin fyri rættartrygd. Vit byggja á ta europeisku mannarættindarkonvensjónina ogFyri haldarar
Læraraformaður: PISA umfatar bert eitt horn
Vit skulu taka PISA-kanningina í álvara, og vit kunnu væl lyfta støðið á teimum økjunum, sum kanningin umfatar. Men skúlaverkiðFyri haldarar
Jørgen Niclasen biður um eykajáttan: Vilja keypa farmaferju
– Vit eru tætt við at finna eina loysn, sigur landsstýrismaðurin við samferðslumálum, Jørgen Niclasen, um trupulleikan við SandFyri haldarar
Strandferðslan sinnað at finna loysn
– Tað sum vit halda vera eitt sindur undarligt, er at vit ikki eru gjørd varug við støðuna fyrr enn nú, tá alt stendur og er umFyri haldarar


text:
Megan Fox
Megan Denise Fox (fødd 16. mai 1986 í Oak Ridge, Tennessee) er ein amerikonsk sjónleikarinna og modell. Hon er gift við Brian Austin Green.
Hon byrjaði sína karrieru sum filmsleikari í 2001 við fleiri minni sjónvarps- og filmsleiklutum og spældi regluliga ein leiklut í sjónvarpsrøðini Hope & Faith. Í 2004 fekk hon sín filmsdebut í filminum Confessions of a Teenage Drama Queen. Í 2007 spældi hon Mikaela Banes í Transformers, ið gjørdist hennara gjøgnumbrot. Hon endurtók leiklutin í eftirfylgjaranum Transformers: Revenge of the Fallen í 2009. Senere í 2009 spældi hon høvuðsleiklutin í Jennifer's Body.


text:
Orð: Olav T. Carlsen
Lag: Willy Hansen
Týtt úr norskum: Jógvan P. Háberg
Upprunaheiti: Getsemanenatten
1. Deyðans kvirra tung í hallum hongur,
tá Judas reisist, og á dyr hann fer.
Jesus gjøgnum Kedronsdalin gongur,
nú nátt hin ljósi dagur vorðin er.
Tesk frá leyvi, kínt av náttarfleyri,
teim gomlu, mosavaksnu trøum í
hoyrist, eins og Kedrons tutl í eyri.
Men Harran nívir harða sálarstríð:
Niðurlag: „Faðir, Faðir, bert um tað er gjørligt,
tak tá hesa beisku skál frá mær.“
Stríðið tungt var og so pínumikið,
at sveittin blóðdropum líkur var.
„Faðir, Faðir, bert um tað er gjørligt,
tak tá hesa beisku skál frá mær,
tó í øllum faðirviljin ráði,
heiminum hann veita skal náði.“
2. Einsamallur mátti Jesus stríða
í neyð og angist í Getsemane.
Slíka kvøl har mátti hann tá líða,
at eingil Guds til linna vísti seg.
Eingin vinur var, tí nú teir lógu
trygt í Judea, myrku, lýggju nátt
millum oljutrøini og svóvu.
Teir hoyrdu ikki Harran rópa hátt.


text: Allir partar av mannagongdini at lýsa bakteriusamansetingina í einum sýni eru nú fyri fyrstu ferð gjørdir í Føroyum. Vanliga verða tílíkar kanningar heilt ella lutvíst gjørdar uttanlands, men nú hevur Fiskaaling gjørt tílíkar kanningar á granskarasetrinum iNOVA í Tórshavn, har Biotøkni-toymið hjá Fiskaaling heldur til. Hesar kanningarnar kunnu eyðmerkja allar bakteriur, sum eru til staðar í einum sýni, og lýsa lutvísu mongdina av hvørjum einstøkum bakteriu slagi. Á Fiskaaling verður mett, at tørvur eru á slíkum tænastum í Føroyum, tí bakteriur hava stóra ávirkan á ómetaliga nógvar umstøður innan aling. Tær fyrstu kanningarnar hjá Fiskaaling hava lýst bakteriusamansetingina í ymsum sýnum frá kruvdum laksi. Tøkudagin vórðu sýni tikin ymsastaðni úr gørnunum, av slipuni og innan úr búkholuni, og fylgjandi dagarnar, meðan laksurin lá á køligoymslu, vórðu sýn tikin av vætuni í gloymslukassum. Úrslitini kunnu nýtast til at lýsa ein møguligan samanhang millum bakteriur, sum náttúrliga eru til staðar á og í laksinum, og bakteriur, sum kunnu ávirka góðskuna á laksinum við eitt nú niðurbróting av bindivevnaðinum, meðan hann liggur á køligoymslu. Granskarasetrið iNOVA ognaði sær tól til at gera hesar kanningar fyri eini tíð síðan, men tungt hevur verið at fingið gongd á nýtsluna, tí kanningararbeiðið er rímiliga umfatandi. Fiskaaling hevur nú, sum fyrsti brúkari við slíkum royndum, eisini møguleika at hjálpa øðrum í gongd við slíkar kanningar.


text:
Vitjanin hjá amerikanska forsetanum er partur av einari ferð í Asia, sum verður frá 21.-28. mai. Á ferðini vitjar Barach Obama eisini í Vietnam, skrivar BBC.
Kjarnorkubumban, sum varð slept yvir Hiroshima tann 6. august í 1945, drap 140.000 fólk. Stutt eftir at seinna bumban varð slept yvir Nagasaki endaði annar veraldarbardagi heimsbardagi.
Amerika hevur ongantíð alment biðið japanska fólkið um umbering fyri hópoyðandi bumburnar, og tað hendir heldur ikki hesaferð. Hvítu húsini boða frá, at talan verður ikki um eina umbering.
Í tíðindaskrivi frá Hvítu húsunum verður sagt, at Obama forseti fer á eina søguliga vitja hjá japanska forsætisráðharranum fyri at kasta ljós á áhaldandi stríði fyri friði í einum heimi uttan kjarnorkuvápn.
Fyrrverandi amerikanska forsetin, Jimmy Carter, hevur áður vitjað Hiroshima, men tá var hann ikki longur forseti.


text:
Umhvørvis- og veðurlagsbroytingar henda um allan heim. Tað arktiska økið er rakt av serliga skjótum broytingum, vísa mátingar. Hvat er tað, sum er í ferð við at henda, hví raka broytingarnar so hart í arktis, og hvørjar verða avleiðingarnar av hesum broytingum?
Hesir spurningar vórðu tiknir upp á altjóða fundi í Berlin tann 25. og 26. oktober, Arctic Science Ministerial, har ráðharrar frá 30 londum, 6 felagsskapum fyri upprunafólk og 10 altjóða vísindafelagsskapum vóru boðin við. Føroyar og Grønland høvdu egna umboðan á fundinum.
Tann fyrri ráðstevnudagurin viðgjørdi trý høvuðsevni við uppleggum og panelkjaki. Fyrsta evnið var spurningurin um at fáa atgeingi til dátur um arktis, meðan næsta evnið viðgjørdi, hvat vit vita um broytingar í arktis.
Triðja evnið á ráðstevnuni lýsti spurningin um vandamál og trupulleikar, og hvat kann gerast fyri at brynja umhvørvi og samfeløg í arktis til komandi broytingar. Lis Mortensen frá Jarðfeingi hevði eina framløgu, sum lýsti týdningin av vísindaligari kunning á lokalum máli til ungdóm og almenning. Hetta breiðir út vitan um egið umhvørvi og broytingar, og hetta kann eggja ungum til at leita sær útbúgving innan hesi økir. EduArctic-verkætlanin varð nevnd sum dømi um slík átøk, sum ung í Føroyum kunnu hava gagn av.
Tann næsta dagin viðgjørdu ráðharrar frá luttakandi londunum niðurstøður frá vísindadegnum og undirskrivaðu eina felags yvirlýsing um styrkt vísindaligt samstarv um avbjóðingarnar í arktis.
Fundurin í Berlin, sum savnaði vísindafólk, embætisfólk og ráðharrar frá londum kring allan heim, var tann næsti av sínum slagi. Tann fyrsti Arctic Science Ministerial fundurin varð hildin í Hvítu Húsunum í Washington í 2016.
Kelda: www.jf.fo


text:
Demokratarnir ræðast Bernie Sanders
Ljóðbrot: Grundin til at demokratarnir í USA ræðast Bernie Sanders er, at vinnur hann stríðið um at gerast amerikanskt forsetavalevni í ár, fer hann at flyta allan tann demokratiska flokkin langt til vinstru. Og vil ein stórur meiriluti av demokratunum - og amerikanarum sum heild, ikki hava. Vit hava samrøðu við Tór Højgaard, løgfrøðing og USA-kennara.
Mest lisið í farnu viku
Samrøða: Jakup Olsen, um hví hitapumpur og jarðhiti ikki eru umhvørvisvinarligar loysnir fyri føroyingar
Miðvika við Kára P. Højgaard (12) - Gestur: Jógvan Fríðriksson, bispur
Sámal Bláhamar: Trupulleikin við ferðafólkum í fjøllunum er sjálvskaptur
Leiga av kvinnuligum undirlívum góð inntøka hjá summum
Samrøða: Beinta Jógvansdóttir úr Saksun, um ferðavinnu og byggisamtyktir
Leysaløtan - Øll sendingin - 21. feb 2020
Tilbúgvingarfundur í Klaksvík
Hasfjord sleppur ikki at sigla fyrr enn viðurskiftini eru í ordan
Óli Rubeksen, SSP ráðgevi: Um Snapchat og aðrir vansar við Internetinum
Samrøða: Jógvan Poulsen, um amerikanskan politikk
Ferðavinnumaður: Ílagi at taka pening fyri at fara í fjøllini
Bilur koppaði á Sundi
Myndarøð: Móttøka var á Føroya Eftirskúla í gjár
Samrøða: Alexandra á Dul, stjóri á Klaksvíkar sjúkrahúsi
Bíblian, ið kundi kostað lív.
Visit Faroe Islands: Eru vit á veg aftur til bóndasamfelagið?
Myndarøð. HASFJORD KOMIN
Samrøða: Annika Olsen, borgarstjóri, um gongdina í Tórshavnar kommunu seinastu trý árini
Norrøna liggur uttanfyri Hirtshals og bíðar
Skráin hjá IKTUS, sunnudag 23. februar 2020
Corona
Lonin er ein sólskinssøga
Eitt av heimsins bakbeistum fingið linan dóm hóast m.a. hópdráp
Tíðindi á R7 klokkan 12:00
Samband
Postboks 226
FO-600 Saltangará


text:
Nú eru úrslitini frá Jersey tald við í yvirlitinum av søguligum oyggjaleikasvimjarum. Ovast er Pál Joensen við 21 gull, 9 silvur og 3 bronsur. Gevi gætur at liðkappingarnar eru ikki taldar við. Nýggj í topp 10 er Sára R Nysted úr Susvim. Hon er komin beinleiðis inn sum nr 4 við 4 gull og 2 bronsur eftir Pál, Høgna T Hansen og Elspa Mørkøre. Sára hevur samstundis sett met sum mest vinnandi debutantur. Gamla metið átti Pál Joensen, tá hann, sum oyggjaleikadebutantur, vann 3 einstaklinga gull á Rhodos í 2007.
Astrið, Ásbjørg, Signhild og Sára
Tabel yvir einstaklingum við fyrivarni fyri feilum og manglum. G = gull, S = silvur, B = bronsa, M = miðal støða í kappingum og K = tal av kappingum. Stig vera tald soleiðis: gull = 3 stig, silvur = 2 stig og bronsa = 1 stig. Tað ber til at sortera í tabellini við at trýsta ovast á kolonnum.


text:
Nýggjar avdúkingar stuðla frágreiðingini hjá Turkalandi um, at ein serligur bólkur av saudiarabarum hevur myrt ein journalist.
Tann 59 ára gamli Jamal Khashoggi var á konsulátinum tann 2. oktober, fyri at fáa greiðu á nøkrum pappírum í sambandi við at hann skuldi giftast.
Hann er kendur sum ein kritikari av stýrinum í Saudi-Arabia, og hevur seinnu árini livað í útlegd í USA av ótta fyri forfylging.
Teir turkisku myndugleikarnir eru vísir í, at journalisturin er myrdur á Saudi-Arabiska konsulátinum í Istanbul.
Og turkisku myndugleikarnir hava sambært bretska miðlinum The Guardian eisini upplýst, at teir vita, at myndirnar frá vakmyndatólunum hjá konsulátinum eru fyribeindar, og at turkisku starvsfólkini fingu frí tann dagin, Khashoggi hvarv.
Kvinnan sum journalisturin var trúlovaður við bað í gjár um hjálp frá amerikanska forsetanum Donald Trump, sambært tíðindastovuni AP.
Um tú veitst okkurt, sum VP ikki veit - skriva so til vp@vp.fo


text:
7562.15 - Skart og skreyt av øllum handa tilfari
Skeiðsnummar
7562.15
Heiti
Skart og skreyt av øllum handa tilfari
ECTS
13,5
Fortreytir
Lesandi skulu hava lokið 1. og 2. lestrarár, og hava lokið “Handfaring av maskinum”, frá 1. skeiði
Endamál
Endamálið við linjugreinini er: • at tann lesandi skal fáa grundleggjandi vitan um teir møguleikar, sum liggja í at nýta fjølbroytt tilfar • at tann lesandi skal reflektera yvir undirvísingarmøguleikar, sum kunnu vera innan hetta økið • at tann lesandi skal royna at sniðgeva síni hugskot og koma frá hugskoti til úrslit
Innihald
Arbeitt verður ítøkiliga við tilfari og amboðum. Relevant tilfar verður lisið, og skrivligar og munnligar reflektiónir verða gjørdar. Tann lesandi skal ogna sær breiða vitan um allar teir møguleikar, sum liggja í at gera lutir av øllum handa tilfari, og fáa grundleggjandi didaktiska vitan innan fakøkið.
Læru- og undirvísingarhættir
Undirvísingin verður skipað soleiðis, at skift verður ímillum fyrilestrar, vegleiðing, einstaklingauppgávur, felagsuppgávur og eksperimenterandi virksemi. Dentur verður lagdur á, at fáa virknar luttakarar, og roknað verður við høgum luttakaravirksemi. Farið verður í starvslæru. Áðrenn farið verður, hevur tann lesandi fyrireikað undirvísing, sum skal roynast í verki. Tey lesandi hava møtiskyldu. Um so er, at ein lesandi misrøkir møtiskylduna uttan haldgóða grund, kann lærarin sýta honum at fara til próvtøku
Læruúrtøka
Við støði í áðurnevndu læru- og undirvísingarhættum skal tann lesandi: • Megna at siga frá: um læruhættir, handverksførleikar, tilfarskunning og vandar, ið kunnu reka á teimum aldurstrinum, undirvíst verður á • Duga at skilja og greina tey evni, sett eru í kortið til ymsu aldursbólkarnar • Vera førur fyri, á tryggan og skynsaman hátt, at leggja til rættis eina undirvísing, fremja hana, og tryggja, at næmingarnir fáa eina læruríka og haldbara heildaruppliving av lærugreinini • Duga at gjøgnumføra eina lærutilgongd í starvslæru
Próvtøkuháttur
Skeiðið endar við skrivligari uppgáva. Skrivað verður einsæris ella í bólki. Uppgávan skal innihalda: • undirvísingarupplegg • fakligt og didaktiskt ástøði, og • Grundan (reflektiónir) um, hvussu starvslæran royndist í verki.
Próvdøming
Innanhýsis
Próvtalsstigi
7-talsstigin
Lestrarlisti
Lestrarlistiverðurútflyggjaðurviðskeiðsbyrjan


text:
Business Line: Frá at vera ein minni tænastufyritøka, hevur Sp/f Andersen Beding á Strondum ment seg til eina av skjótast vaksandi fyritøkum í Føroyum seinastu fimm árini. Samstundis er avlopið nærum tíggjufaldað.
Menn hava smíðað bátar á Strondum síðani fyrst í 1800-talinum og heilt fram til 1960-árini.
Mett verður at einir 12-14 bátar tilsamans eru bygdir á Bátasmiðjuni - fýra ella fimm 20-tonsarar og restin 15-tonsarar.
Í 1994 keypti maskinsmiðurin Anders Andersen Stranda Bátasmiðju og fór hann við synum sínum og versoni undir at byggja virksemi upp aftur har, sum Nósi í sínari tíð varð sjósettur.
Um tú veitst okkurt, sum VP ikki veit - skriva so til vp@vp.fo


text:
sunnudagur, 29. mai 2016
“Jørgen og Jákup” lova eitt brak á Country -& Bluesfestivalinum
Teir báðir byrjaðu at spæla saman fyri skjótt 30 árum síðan og á festivalinum 10 juni koma teir við nýggjum spennandi orkestri. Teir eru kendir fyri at fáa áhoyrarnar við, tá teir spæla sínar mongu slagarar, so sum ‘Eg vil út’, ‘Besti vinur mín’, ‘Ung og føgur’ og ‘Ytsti Arni’. Eisini fara teir at spæla onkur løg frá Sørvings og nakað av nýggjum verður eisini hesaferð.
Fyri 3 árum síðan vóru teir seinast á palli á Country- og Bluesfestivalinum. Dungasandur dandaði, har áhoyrarnir sungu, klappaðu og dansaðu við til teirra tónleik.
Umframt teir báðar, Jørgen Niclasen og Jákup á Stongum, telur orkestri Holgar Jacobsen, guitar, John Edvin Joensen, bass, Severin Niclasen, klaver, Finnur Joen-Jacobsen, trummur og Ásvør Vest Niclasen, saxofon.


text:
Vatninnleggingar skulu dimensjónerast sbrt. tørvinum í bygninginum og gerast soleiðis, at nøktandi vatnveiting fæst við tey einstøku tappingarstøðini.
Kalda vatnið skal við øll tappingarstøð lúka fysisku, evna- og bakteriufrøðiligu krøvini, sum eru ásett í kunngerð um veiting av drekkivatni.
Kalda vatnið skal vera passaliga kalt innan rímiliga bíðitíð. Ásetingin er ikki galdandi fyri serstakar vatninnleggingar til tøkniliga nýtslu.
Kravið kann t.d. vera lokið við, at blindleiðingar ikki eru í vatnskipanini, ella við at tryggja, at hiti frá øðrum innleggingum ikki ávirkar leiðingarnar við køldum vatni.
Fyri at tryggja vatnveitingarskipanina ímóti dálking, sum rennur øvugt í drekkivatns-innleggingini, skal ein mótventilur setast á vatninnføringina, ið er løgd inn í bygningin, og áðrenn greining er gjørd til aðra leiðing.
Í drekkivatnsinnleggingum skulu hóskandi tiltøk gerast fyri at tryggja seg ímóti, at viðgjørt vatn rennur øvugt, alt eftir, hvussu heilsuskaðiligt viðgjørda vatnið er, av hvørjum slagi innleggingarnar eru, og hvat tær skulu nýtast til.
Vísast kann til “DS/EN 1717, Sikring mod forurening af drikkevand i vandinstallationer samt generelle krav til tilbagestrømnings-sikringer”.
Vísast kann til “Rørcenter-anvisning 015, Tilbagestrømningssikring af vandforsynings-systemer”.
Vatninnleggingar skulu gerast soleiðis, at viðgjørt vatn og vatn, sum er tappað við eitt tappingarstað, ikki kann renna øvugt í drekki-vatnsinnleggingini.
Innleggingar til drekkivatn, ið kunnu koma í samband við heilsuskaðilig evni, skulu gerast soleiðis, at trygd er fyri, at evnini ikki kunnu treingja inn í drekkivatnsinnleggingina við tæring ella diffusjón, so at heilsuvandi kann standast av tí.
Vatninnleggingar skulu gerast soleiðis, at tað slepst undan óneyðugari vatnnýtslu.
Vísast kann til “Rørcenter-anvisning 002, Ressourcebesparende vandinstallationer i boliger”.
Víkjast kann frá kravinum um óneyðuga vatnnýtslu við tappingarstøð, ið sjáldan verða nýtt, sbrt. kap. 8.4.2.2, stk. 2.
Vatninnleggingar skulu gerast soleiðis, at ampi ikki stendst av vatni, ið rennur frá heitt- til kaltvatnsinnleggingina.
Vatninnleggingar til tøkniliga nýtslu og innleggingar, sum av øðrum ávum hava við sær, at krøvini til drekkivatnsgóðsku ikki eru lokin, skulu vera merktar á ein slíkan hátt, at tað slepst undan skeivari nýtslu.
Rottangar skulu reinsa spillivatnið nøktandi, og skulu setast soleiðis, at teir eru lættir at koma at, og lættir at tøma og røkja.
Vísast kann til vegleiðing um rottangar á heimasíðuni hjá Umhvørvisstovuni (www.us.fo).


text:
Fríggjadagin tann 28. apríl bjóðar bókasavnið við Løkin børnum á konsert og tónleikaverkstovu.
Innbjóðing er send til tey elstu børnini í barnagarði og dagrøkt, forskúlabørn og børn í fyrsta flokki í øllum bygdunum í Runavíkar kommunu. Samanlagt eru eini 175 børn boðin við. Haraftrat koma námsfrøðingar, lærarar og onnur starvsfólk. Børnini eru býtt í trý lið og møta tískil ymiskar tíðir.
Heitið á tiltakinum er Nordisk Nøj – Det er for børn, og er hetta eitt tónleikaupplivilsi fyri børn, sum er á ferð í norðurlondum. Tað er danska sangarinnan Lone Werneblad og makkarin Peter Wemö, sum nú eisini vitja Føroyar og bókasavnið við Løkin. Tey fáa hjálp av føroyska tónleikaranum Bergur Fonsdal Johannesen av Skála.
Konsertferðin er stuðlað av Nordisk Kulturfond, Kulturkontakt Nord og Den Ingwersenske Fond, umframt av teimum stovnum, sum tey vitja. Endamálið við ferðini er: At vise, at vi er mere ´Ens i Nord end vi tror´, sum tey málbera seg.
Fyrsta sýning er klokkan 8.30 tá forskúlabørn og børn í 1. flokki í Glyvra skúla møta.
Onnur sýning er klokkan 10.30 tá forskúlabørn og børn í 1. flokki í Skála skúla og í Frískúlanum Kelduni møta.
Triðja sýning er klokkan 13.00 tá elstu børnini í barnagørðunum Á Mýrunum, Sellanum og Søljuhjarta møta. Børn úr Dagrøktini møta eisini, umframt at Oyndarfjarðar skúli er boðin við.


text:
Havstovan: ICES kunnger í dag tilmælini fyri uppsjóvarfisk fyri 2020. Mest loyvda veiðan fyri makrel hækkar 20%, tilmælta svartkjaftaveiðan er á sama stigi, meðan hon lækkar 11% fyri norðhavssild.
Makrelur
Tilmælið fyri makrel er 922.064 tons fyri 2020, hetta er 20% hægri enn tilmælið fyri 2019. Makrelstovnurin var í vøkstri frá 2007 fram til 2014, men síðani tá er stovnurin minkaður aftur. Stovnsmetingin vísir, at gýtingarstovnurin er 4,39 mió. tons, sum er væl oman fyri tað, sum sambært umsitingarætlanini er markið fyri, nær neyðugt er at vísa varsemi.
Tilgongdin hevur verið góð síðani 2001, og síðani 2011 eru flestu árgangirnir mettir at vera yvir miðal, serliga 2016 og 2017 árgangirnir. Veiðitrýstið er minkað síðani 2003, men hevur tó ligið yvir hámarkinum fyri, nær mett verður, at veiðan er burðardygg (Fmsy = 0.23). Strandarlondini ES, Noreg og Føroyar hava biðið ICES um at meta um eina nýggja langtíðarumsitingatætlan fyri makrel, eftir at ICES í 2019 kom við nýggjum tilvísingarvirðum fyri veiðitrýst (Fmsy) og gýtingarstovn (Btrigger).
Svartkjaftur
Tilmælið fyri svartkjaft er 1,16 mió. tons fyri 2020, sum er eitt lítið vet hægri (2%) enn tilmælið fyri 2019. Gýtingarstovnurin er mettur at vera 4,3 mió. tons, og er minkaður síðani 2018, men er enn væl oman fyri støddina, har tað sambært umsitingarætlanini er neyðugt at vísa varsemi. Nógvir góðir árgangir eru komnir undan seinastu árini, tó vera árgangirnir síðani 2017 mettir at vera undir miðal, og tí fer stovnurin at minka komandi árini. Veiðitrýstið er minkað síðani 2015, men er tó enn nakað yvir hámarkinum fyri, nær mett verður, at veiðan er burðardygg (Fmsy = 0.32).
Norðhavssild
Tilmælið fyri norðhavssild er 525.594 tons fyri 2020, sum er ein lítil (11%) minking frá í fjør. Gýtingarstovnurin er 3,65 mió. tons í 2020, og hevur verið í støðugari minking síðani 2008. Í dag er gýtingarstovnurin av norðhavssild júst oman fyri markið í umsitingarætlanini fyri, nær varsemi skal vísast (3,184 mió. tons). Tilgongdin síðani 2005 er mett at verða vánalig, undantikið árgangirnir 2009, 2013 og 2016, ið tykjast at verða miðal. Veiðitrýstið er vaksið síðani 2015, men er mett til at vera júst undir hágmarkinum fyri, nær varsemi skal vísast.
Talvan niðanfyri vísir ICES tilmælini um mest loyvdu burðardygga veiðu (tons) fyri svartkjaft, norðhavssild og makrel í 2020 og broytingarnar frá 2019:
Um tú veitst okkurt, sum VP ikki veit - skriva so til vp@vp.fo


text:
Sum limur hevur tú rætt til:
- Ávirkan á broytingar á arbeiðsplássinum
- Hjálp frá álitisfólki
- Setanarbræv
- Uppsagnartíð
- Sáttmálabundna løn
- Skipaða arbeiðstíð
- Avspákan ella útgoldna løn fyri yvirarbeiði
- Sømdir í sambandi við luttøku á skeiði
- Samsýning í sambandi við tænastuferðir og koyring í egnum bili
- Frítíð og serstaka fríviku
- Sømdir í sambandi við eftirútbúgving
- Sømdir í sambandi við farloyvi
- Sømdir í sambandi við barnsburð
- Eftirsitiløn til familjuna
- Trygging móti hættisligum sjúkum
- Sømdir og frí í sambandi við sjúku
- Matarsteðg
- Skipaðar vaktir í sambandi við arbeiði í vaktum
- Sømdir í sambandi við arbeiði í ólagaligum tíðarskeiðum
- Eftirlønartrygging
- Samlagstrygging
...


text:
Amerikanski forsetin, Donald Trump, skal gjalda 2 milliónir dollarar, tað sama sum 13,5 milliónir krónur, fyri at hava brúkt pengar úr sínum vælgerandi grunni, Trump Foundation, til valstríðið í 2016.
Tað er kamaradvokaturin í New York sum hevur stevnt Donald Trump fyri at misbrúka pengarnar, og tað er hetta sakarmálið sum úrskurður nú er gjørdur í.
Rætturin gjørdi eisini av at taka grunnin av og lata øðrum líknandi grunnum fæið.
Á Twitter gevur Donald Trump ilt av sær og sigur, at dómurin er politiskt motiveraður.
STATEMENT FROM PRESIDENT DONALD J. TRUMP pic.twitter.com/EktztHfLk6— Donald J. Trump (@realDonaldTrump) 8. november 2019
Um tú veitst okkurt, sum VP ikki veit - skriva so til vp@vp.fo


text:
– Finna vit ikki eina loysn heilt skjótt, hava beina kós ímóti tí, sum kann verða størsta umhvørivsvanlukka í Føroyum nakrantíð.
Tað sigur Poul Andrias Joensen, stjóri í IRF.
IRF hevur eitt virki, har tey taka ímóti spillolju frá skipum, virkjum, fyritøkum, og øðrum.
Oljan hevur verið reinsað, og er síðani seld aftur. Men nú hevur keyparin, sum hevur tikið ímóti nógv størstu nøgdini av teirri reinsaðu oljuni, boðað frá, at tey kunnu ikki tikið ímóti reinsaðari olju longur, og ein annars stórur keypari er farið at taka ímóti væl minni nøgdum.
Sostatt verður neyðugt at senda spilloljuna av landinum.
Poul Andrias Joensen sigur, at sum so hevur spilloljuverkið einki við vanliga virksemið hjá IRF, sum er at savna, skilja og fyribeina burturkast.
– Spilloljuverkið er ein tænasta, vit gera fyri landið, og fyri tað hava vit fingið fýra milliónir á fíggjarlógini, sigur hann. Tað verður fíggjað við einum avgjaldi á smyrjolju.
IRF heldur, at spilloljuverkið er iva størsta umhvørvisátak í Føroyum yvirhøvur.
Men nú tey ikki sleppa av við tað reinsaðu oljuna, er framtíðin hjá spilloljuvirkinum komin í vanda, tí fær IRF ikki inntøkur av at selja reinsaða olju, hevur IRF heldur ikki fígging til at varðveita virksemið á virkinum.
– Ístaðin fyri at fáa eina inntøku at selja reinsaða olju, fara vit nú at fáa eina útreiðslu av at senda oljuna av landinum, sigur hann.
Hann sigur, at sostatt eru tey nú komin í ta støðu, at játtanin á fíggjarlógini er uppi, so hendan triðja ársfjórðingin í ár, hava tey ikki fígging til at reka oljureinsuverkið.
Stjórin á IRF sigur, at tí hava tey søkt landsstýrið um eina eykajáttan á fíggjarlógini fyri at kunna varðveita virksemi. Tey samskiftu við landsstýrið um tað bæði í vár og í summar. Og tey søktu aftur nú um at fáa eina játtan til endamálið á eykafíggjarlógini, sum varð løgd fyri Løgtingið í næstsíðstu viku.
– Men vit fingu at vita úr landsstýrinum, at umbønin verður ikki gingin á møti, sigur stjórin í IRF.
Sostatt hevur spilloljuverkið nú eitt hall upp á einar 25.000 krónur um dagin, leggur hann afturat.
Spilloljuverkið tekur ímóti 6.000 rúmmetrum av spilloju um árið, so hendan síðsta ársfjórðingin er talan um eini 1.500 rúmmetrar, sum vandi er fyri, at ikki fáa tikið ímóti.
Hann sigur, at arbeitt verður við eini loysn, men tað hevur rættiligan skund, tí tey hava bara goymslu til fimm dagar.
Tískil koma vit rættiliga skjótt í ta støðu, at IRF ikki fær tikið ímóti meiri spillolju, og sostatt fara skip, virki, fyritøkur, og onnur, heldur ikki at sleppa av við spilloljuna longur - og spurningurin er so, hvar hon tá endar.
– Hetta verður ein vanlukka fyri Føroyska samfelagið, og kann enda við, at vit stevna ímóti størstu umhvørvisvanlukku í Føroya søgu, sigur Poul Andrias Joensen.


text:
Tekstur á vinstra bredda verður skrivaður her.
Aðrir fyrimunir
Sum limur í Starvsmannafelagnum hevur tú, umframt vanligar fakfelagságóðar, eisini atgongd til onnur góð tilboð.
Tað, at vit eru nógv í einum felagsskapi, merkir, at vit í felag kunnu lyfta uppgávur, sum vanliga kennast tungar hjá tí einstaka.
Bæði í mun til vørur og tænastur, er tað ein fyrimunur, at vit eru eitt stórt og breitt felag.
Ein lítil hjáuppgáva hjá felagnum er eisini at gera avsláttaravtalur við handlar og fyritøkur, við tí í huga, at hvør vunnin króna er ein króna afturat í lønarposan!
- Tú kanst leiga summarhús og feriur við avsláttri gjøgnum Dansk Folkeferie, sum vit hava seravtalu við.
- Starvast tú hjá Posta, kanst tú leiga summarhús í Danmark við avsláttri gjøgnum HK Post.
- Tú kanst leiga hølini hjá Starvsmannafelagnum til merkisdagar og annað fyri hálvan prís.
- Tú kanst leiga frítíðarhús við Gjógv og í Skálavík fyri lítlan penga.
- Tú fært avsláttur frá ávísum handlum og fyritøkum, sum felagið hevur gjørt avtalu við.
- Tú kanst vera fakliga og fakfelagslisliga virkin í einari av undirnevndunum, sum eru um at verða skipaðar fyri allar fakbólkar í felagnum.
- Tú kanst luttaka í einum av teimum mongu limatiltøkunum, sum verða lýst gjøgnum álitisfólkini, í Starvsblaðnum og á heimasíðuni. Hetta kunnu vera cafékvøld, fyrilestrar og tílíkt.
.


text:
Árliga flaggdagshaldi í Fámjin verður aftur í ár.
25. apríl er flaggdagur og vit minnast okkara vakra Merkið.
Í ár verður tað Høgni Hoydag sum flytir fram røðu. Tað er kl 15:00.
Hornorkestri luttekur og setur sín góða dám á.
Sum siður hevur verði í nógv ár verður gingi og runni til Fàmjins.
Úr Ørðavík verður fari til gongu kl. 13:00 og rennarar byrja kl 13:30. Hvistan skipar fyri túrinum úr Ørðavík.
Úr Hvalba verður fari til gongu til 10 um morgunum úr Nesi. Her er tað Martin Eið, sum gongur á odda.
Øll eru vælkomin við.
Haldi endar við at bjóða verður til kaffi og okkurt gott afturvið í Vesturhøll.
Um tú veitst okkurt, sum VP ikki veit - skriva so til vp@vp.fo


text:
HEILSUVÁTTANIR
til krevjandi vinnur
Í offshore-, kavara- og sjóvinnuni er týdningarmikið at hava góða heilsu. Partvíst tí at í onkrum førum er langt til hjálp um mann gerst sjúkur, men eisini tí, at summi arbeiði innan hesar vinnur eru serliga krevjandi fyri heilsuna
Kjarnutænastan hjá sjóvinnulæknanum er at skriva heilsuváttanir í offshore-, kavara- og sjóvinnuni. Kanningin verður framd og ein meting gjørd, um krøvini til heilsuváttan eru møtt. Í ávísum førum er tørvur á at gera ella fáa ávísing til fleiri kanningar.
Tað er okkara mál at veita eina skjóta og góða tænastu. Vit royna at svara áheitanum beinavegin og um neyðugt er við heilsukanningum eitt nú um kvøldið ella í viksuskiftum, royna vit eisini at ganga hesum á møti.
Eisini kunnu aðrar heilsuváttanir til t.d. koyrikort, skúla ella trygging eisini skrivast.


text:
Norra, Slovenia og Aserbadjan verða mótstøðuliðini, tá Føroyar í komandi viku eru vertir fyri EM-undankappingini fyri U17-landslið við gentum.
- Tað er stórt fyri genturnar at sleppa at spæla landsdystir á heimavølli, og vónandi fer hetta at geva okkum tað eyka elementið, sum skal til, um vit skulu fáa stig, sigur Øssur Hansen, sum væntar sær grótharða mótstøðu í undankappingini.
- Norra er í heimsflokki á gentu- og kvinnusíðuni, og Slovenia fer eisini buldrandi uppeftir við rúkandi ferð, so tað verður øgilig mótstøða frá serliga teimum báðum londunum, men tað gevur okkara spælarum góðar royndir og førleikar at spæla móti so góðum tjóðum.
- Ímóti Aserbadjan meta vit okkum hava ein veruligan møguleika fyri at fáa stig, tí teimum hava vit spælt ímóti fyri stuttum, og tá vóru vit ikki langt aftanfyri tær, sigur Øssur Hansen við heimasíðuna hjá FSF.
U17-hópurin hevur fyrireikað seg væl til kappingina, og nú er greitt, hvørjar tær 18 verða, ið skulu umboða Føroyar.
Hópurin
Ró á Lakjuni, KÍ
Ronja Leonsdóttir, AB/B71
Jenny R. Petersen, ÍF
Nancy Einarsson, TB
Sunniva W. D. Christiansen, HB
Fridrikka Clementsen, AB/B71
Bjørk F. Joensen, HB
Birita P. Rasmussen, B36
Judith Eilersdóttir, AB/B71
Anitha á Dalinum, KÍ
Lív Rúnadóttir, B36
Hanna D. Hansen, B36
Mathilde Vestergaard Mørch, AaB Ålborg (Danmark)
Celia Qing Kofod Toxborg, HB Køge (Danmark)
Malena Olsen, KÍ
Karin Áslakksdóttir, Víkingur
Ester Ellingsgaard, HB
Sára Pouldóttir á Líðarenda, Víkingur
Skráin
Hósdagin 17. oktober
13:00 Aserbadjan – Slovenia (á Tórsvølli)
17:30 Norra – Føroyar (á Tórsvølli)
Sunnudagin 20. oktober
13:00 Norra – Aserbadjan (á Tórsvølli)
17:30 Slovenia – Føroyar (á Tórsvølli)
Mikudagin 23. oktober
13:00 Føroyar – Aserbadjan (á Tórsvølli)
13:00 Slovenia – Norra (á Ovara vølli í Gundadali)


text:
Samgongan hevði mist meirilutan á løgtingi, um val hevði verið í dag. Tað vísir nýggjasta veljarakanningin, sum Spyr.fo hevur gjørt fyri Portalin.
Á seinastu kanningini, sum Spyr.fo gjørdi fyri mánaði síðani var úrslitið tað, at tað stóð á jøvnum í tingmannatali millum núverandi samgongu og andstøðu, og at Framtakið fyri rættindum at velja kannabis, fekk 33. tingsessin og sostatt kom at vera tungan á vágskálini.
Úrslitið hesaferð vísir eisini, at Framtakið fær seinasta mandatið, men hon vísir eisini, at Framsókn missir sín triðja sess og Miðflokkurin fær ein aftur, og sostatt stendur nú 15-17 millum samgongu og andstøðu.
Harvið kann eisini sigast, at Framtakið ikki fær sama týdning í tingfólkasamansetingini, um hetta skuldu verið úrslitið.
Fólkaflokkurin størst, men gongur aftur
Í mun til valúrslitið seinast, er tað framvegis Fólkaflokkurin, sum stendur til at gerast stóri vinnarin. Men tølini í kanningunum ganga spakuliga aftureftir.
Hesaferð fær flokkurin 24,6 prosent. Fyri einum mánaði síðani vóru tað 25,2 prosent, sum søgdu seg fara at velja Fólkaflokkin og fyri tveimum mánaðum síðani vóru tað 27,1 prosent. Nýggjasta kanninginn vísir, eins og seinast, at Fólkaflokkurin stendur til at fáa átta fólk vald á ting.
Javnaðarflokkurin gekk seinast munandi fram ímun til kanningina í januar, men hesaferð gongur aftur aftur hjá flokkinum. 20,4 prosent siga seg velja flokkin hjá løgmanni, sum sostatt framvegis er næststørstur, hóast hann missir heilt nógv í mun til seinasta val, og stendur at fáa sjey tinglimir.
Sambandsflokkurin stendur nú til at ganga munandi fram í mun til seinastu kanning, og liggur nú eisini omanfyri úrslitið á seinasta vali. 19,3 prosent siga seg í nýggjastu kanningini fara at atkvøða fyri Sambandsflokkinum, sum framvegis stendur at fáa seks tinglimir eins og flokkurin hevur á løgtingi nú.
Tjóðveldisflokkurin, sum sambært kanningini verður fjórstørstur, fær 18,7 prosent og seks tingfólk. Úrslitið hesaferð er væl betri – 1,2 prosentstig – enn til seinastu veljarakanning.
Smeitur til Framsókn
Framsókn, sum fekk góð úrslit á seinastu veljarakanning, fær ein smeit í nýggjastu veljarakanningini, og stendur til bara at fáa 4,9 prosent og tvey tingfólk. Miðflokkurin gongur fram, fær 5,3 prosent og eisini tvey tingfólk.
Sostatt tekur Miðflokkurin sessin aftur sum Framsókn fekk íseinastu kanning, og tað er einasta broyting í tingfólkatali í nýggjastu kanningini í mun tilkanningina í februar.
Tað kann vera óvissan í kanningini á millum 1,4 og 3,7 prosentstig, sum er orsøk til stóra sveiggið hjá Framsókn.
Sjálvstýrið gongur eitt vet aftur, og sama ger Framtakið, men bæði varðveita tað eina tingumboðið, sum tey eisini fingu í seinastu kanning.
Spyr.fo spurdi 500 veljarar týsdagin 26. mars.


text:
Landsverk: Føroyar hava góðar møguleikar at vera við til at fremja heimsmál nummar trý hjá ST við at stuðla undir eitt rørsluvinarligt undirstøðukervi. Í framhaldinum av Samferðsluætlan 2018-2030 verður mælt til, at 10 milliónir krónur verða játtaðar árliga til at betra um súkklumøguleikarnar í Føroyum.
Eitt av teimum 17 heimsmálunum hjá ST snýr seg um góða heilsu og vælveru, og at øll fólk í øllum aldri og øllum londum skulu tryggjast eina góða heilsu. Ein sunnur og góður háttur at flyta seg er at súkkla, og hóast fordómar mótvegis súkkling og gongd í Føroyum onkuntíð eru at hoyra, eru møguleikarnir hesum viðvíkjandi væl betri, enn tey flestu munnu hava gjørt sær far um.
Um vit ikki velja at síggja veðurlagið og brekkurnar sum forðingar, kunnu Føroyar gerast eitt serstakliga hugtakandi og dámligt land at ferðast á við súkklu. Hetta hevur Landsverk havt á breddanum áður, men hesir møguleikar eru vorðnir meira viðkomandi enn nakrantíð, tí súkkling virkar fyri rættari flytføri, betri heilsu og reinari umhvørvi.
Í árligu nøgdsemiskanningunum hjá Visit Faroe Islands spyrja alsamt fleiri ferðafólk eftir súkklumøguleikum. Millum annað súkklubreytum og í sambandi við útleigan av súkklum.
Gongu- og súkklugøtur eru eisini ein øðrvísi háttur hjá ferðafólki at uppliva Føroyar, og møguligt er at gera leiðirnar so langar, at heildagstúrar koma burturúr. Gøturnar eru tá settar saman av serligum gongu- og súkklugøtum og við landsvegum, har ferðslan er lítil.
Landsverk leggur tí upp til at útbyggja eitt súkklukervi, har møguleikar verða skaptir at ferðast á annan hátt enn við brennievnisakfari.
Súkklukervið eigur at vera ein partur av heildarmyndini og samanbundið við aðrar gøtur og leiðir. Í framhaldinum av Samferðsluætlan 2018-2030 verður mælt til, at samstarv verður skipað millum Landsverk, kommunur og aðrar viðkomandi partar, soleiðis at ein samanhangandi súkkluætlan kann fremjast í verki.
Landsverk mælir til, at 10 milliónir krónur verða játtaðar árliga til at betra um súkklumøguleikarnar. Peningurin kann vera ein pulja, har til ber at lata stuðul til verkætlanir, sum land og kommunur gera í felag, og eisini í samstarvi við Fólkaheilsuráðið, ferðaskrivstovur og aðrar viðkomandi partar.
Framhaldið av Samferðsluætlan 2018-2030 kann takast niður í pdf-útgávu á HER.
Eisini er ein serlig undirsíða her á www.landsverk.fo gjørd til Samferðsluæltan 2018-2030 og kann takast niður HER.
Um tú veitst okkurt, sum VP ikki veit - skriva so til vp@vp.fo


text:
IRF ber nýggjar posar út í september
Í viku 38 verða nýggj rull við gráum posum borin út til øll húsarhald í limakommununum hjá IRF.
Tvær ferðir árliga verða 28 gráir posar bornir út til hvørt húsarhald. Hetta strekkir til, at IRF heintar ein posa um vikuna, umframt at hvørt húski hevur tveir eykaposar til hvørt hálvár.
Tá ið 6 fólk ella fleiri eru í húskinum, hevur tú rætt til fleiri posar, og fært tú teir við at boða kommununi frá. Síðani boðar kommunan IRF frá, sum skrásetir tykkum sum stórt húskið. Les meira her.
Manglar tær posar, áðrenn nýggir verða bornir út, eru ov nógvir posar nýttir.
Innsavnararnir hjá IRF taka bert gráu og hvítu posarnar frá IRF og ikki aðrar svartar ella gráar posar.
Hvítu posarnir hjá IRF skulu bert nýtast til reint papp og pappír. Er annað burturkast í, verða teir ikki tiknir. Hvat kann eg lata í hvíta posan?
Yvirlit yvir handlar, ið selja gráar IRF-posar, sæst niðast á síðuni her.
Góð ráð til tín, ið ikki fær posarnar at strekkja
- Nýt ikki posarnar til annað enn ruskstativið – annars fert tú at mangla.
- Skil pappír og papp frá, t.d. allar smáeskjur frá húsarhaldinum – nýt hvíta IRF posan til hetta
- Skil konservesdósir og annað smátt jarn frá – lat hetta í jarnbingjuna á endurnýtsluplássinum
- Skil elektronikk og leidningar frá – lat hetta í reyða IRF posan ella á endurnýtsluplássið.
- Skil serliga dálkandi burturkast frá – lat hetta í reyða IRF posan ella á endurnýtsluplássið. Hvat kann eg annars lata í reyða posan?
Kommunal endurnýtslupláss
Hevur tú størri nøgdir av burturkasti, verður víst til kommunala endurnýtsluplássið. Finn títt pláss og upplatingartíðir her.
Bingjuleiga
Skalt tú byggja, umvæla ella møguliga rudda kjallara/loft, er møguligt at leiga ein bingju frá IRF. Les meira her.


text:
Johnny Cash
John R. "Johnny" Cash (26. februar 1932 í Kingsland, Arkansas - 12. september 2003 í Nashville, Tennessee) var ein víðagitin og væl umtóktur countrysangari og mettur at vera ein av heimsins kendastu countrysangarum nakrantíð. Til samans hevur Johnny Cash givið meira enn 200 útgávur út, harav 55 studioútgávur.
Sum smádrongur misti hann beiggja sín í eini vanlukku, og pápin brigdaði Johnny fyri vanlukkuna. Hetta hevði stóra ávirkan á lív hansara. Longu sum ungur á bummullarbóndagarðinum í Arkansas var hann kendur fyri at vera sera avgjørdur og miðvísur, sum seinni gjørdist hansara vørumerki. Eftir at hava verið í flogherinum royndi hann at koma sær fram sum sangari og tónleikari, og um somu tíð varð hann góður við June Carter, sum longu er kend sum sangari.
Johnny Cash var aktivur frá tíðliga í 1950-unum til hann doyði í 2003. Tíðliga í 1990-unum fór hann undir tað, sum fekk navnið American Recordings, har hann spældi løg hjá kendum amerikanskum bólkum. Millum tað, sum er vorðið kendast eru Rusty Cage hjá Soundgarden, One hjá U2, Hurt hja NIN og fleiri aðrir. Har komu 5 American Recordings, og eftir deyða hansara kom Unearthed, sum er ein kassi við eini 6 fløgum.
Johnny hevur eisini vunnið 12 Grammy Awards, havt 9 fløgur nr. 1 á Billboard, og 15 stakløg nr. 1 á Billboard. Hann hevur selt til samans 90 milliónir fløgur.
Hit-stakløgRætta
Johnny Cash hevur havt hesi hitt-stakløgini sum nummar 1 á teimum amerikonsku hittlistunum:
KeldurRætta
- ↑ Johnny Cash—Guitars and Equipment, Über Pro Audio, 2009, retrieved May 15, 2009


text:
Luftin í bygningum skal skiftast. Luftskiftisskipanir skulu dimensjónerast, gerast, rekast og haldast við líka, soleiðis at tær í nýtslutíðini í minsta lagi veita tað, sum tær eru ætlaðar at veita.
Luftskifti kann gerast við skipanum fyri natúrligt luftskifti, mekaniskt luftskifti ella samansett luftskifti.
Við luftskiftisskipan skilst bæði natúrligt luftskifti, mekaniskt luftskifti og samansett luftskifti.
Við luftskiftisútbúnað skilst bara mekanisk luftskiftisskipan, íroknað tann mekaniska partin av samansettari luftskifting. Luftskiftisskipanir verða gjørdar í samsvari við kap. 8.3.
Krøvini til luftskifti eru eisini galdandi fyri verandi bygningar, sum í sambandi við umbygging ella t.d. útskifting av vindeygum og hurðum, minka um natúrliga luftskiftið/trekkin. Í sambandi við at tetta klimaskermin í verandi bygningum, kunnu útiluftventilar møguliga nøkta tørvin á luftskiftinum.
Ásetingarnar um luftskifti varða bara um tann vanliga luftskiftistørvin. Í t.d. arbeiðsrúmum ella rúmum í einum bústaði, har arbeitt verður, kann tørvur verða á størri luftskifti. Um so er, verða krøvini til luftskiftið sett í samsvari við arbeiðsumhvørvislóggávuna.
Ásetingar um heilsulig atlit, sum t.d. ásetingarnar um luftskiftið, skulu lúkast so leingi, sum bygningurin stendur.
Vanliga verða bústaðir roknaðir at vera í nýtslu alt samdøgrið.
Vísast kann til ”DS 447, Ventilation i bygninger – Mekaniske, naturlige og hybride ventilationssystemer”, ”DS/EN ISO 7730 Ergonomi inden for termisk miljø - Analytisk bestemmelse og fortolkning af termisk komfort ved beregning af PMV- og PPD-indekser og lokale termiske komfortkriterier” og ”At-vejledning A.1.2 Indeklima”. Fyri luftskifti í rúmum við eldstaði verður víst til kap. 8, Innleggingar, og til ”Bekendtgørelse om forskrifter for udførelse af gasinstallationer (gasreglementet)”, part A”.
Reingerðarstøðið í einum rúmi hevur stóran týdning fyri luftgóðskuna. Vísast kann til kunngerð um innrætting av føstum arbeiðsplássum.
Tilførsla av útiluft skal vera gjøgnum op, sum eru beint út í fríska luft ella við luftskiftisútbúnaði við innblásing, har innblásta luftin verður upphitað.
Luftskiftisop beint út í fríska luft kunnu t.d. vera luftventilar ella vindeygu stýrd við hond ella t.d. við motori. Høvuðsendamálið við opunum er at tryggja, at luft uttanífrá kemur inn í rúmini á ein skipaðan hátt.
Opini eiga í neyðugan mun at kunna filtra luftina, sum kemur inn, og eiga at setast soleiðis, at luftin, sum kemur inn, er so lítið dálkað sum gjørligt.
Luftskiftisopini beint út í fríska luft eiga at gerast og virka soleiðis, at tað eggjar brúkarunum til at nýta opini eftir ætlan og harvið á rættan hátt at gagnnýta møguleikarnar fyri at stilla bæði mongdina og spjaðingina av luftini, sum kemur inn. Eitt luftskiftisop, sum er beint út í fríska luft, eigur tí lættliga at kunna stillast, og hetta eigur at kunna gerast standandi á gólvinum.
Krøv kunnu vera um eina ávísa ljóðdoyving í luftskiftisopinum, sí kap. 6.4.2, stk. 1. Í teimum førum, tá ið luftin uttanífrá kemur inn gjøgnum stýrd vindeygu, eigur at verða hugsað um vandan fyri stuldri.
Við tilførslu og við burturflytan av luft í rúmi, har ið fólk halda til, skal tryggjast, at eingin gjóstur er í tilhaldsøkinum.
Fyri at sleppa undan gjóstri eigur luftferðin í tilhaldsøkinum í hølum við sitandi virksemi ikki at vera meira enn 0,15 m/s.
Markið fyri gjóstri veldst um, hvussu nógv virksemi er, lufthitan og luftmeldurin.
Við tilhaldsøki skilst tað økið í einum rúmi, har ið fólk kunnu væntast at halda til.
Tá ið hitin er yvir 24° C í rúminum, verður hægri luftferð góðtikin.
Luft má ikki flytast úr einum meira luftdálkaðum rúmi í eitt minni luftdálkað rúm.
Í bústøðum verða t.d. køkur, baðirúm, vesi og vásarúm roknað at vera meira luftdálkað rúm.
Í vinnubygningum eigur luft úr rúmum við luftdálking, sum stendst av tøkni, ikki at verða endurnýtt.
Luftskiftisútbúnaður og luftskiftisop beint út í fríska luft skulu vera gjørd og sett soleiðis, at tey ikki flyta inn evni í rúm, m.a. mikroverur, sum gera inniumhvørvið heilsuliga ónøktandi.


text:
Gerst stuðul
Seinastu 15 árini eru millum 700-800 ófødd børn tikin í móðurlívi, hóvast vit ikki hava fría fosturtøku í Føroyum.
Hetta svarar til uml. 50 børn, ið árliga kundu setst á skúlabonk í tveimum 1.flokkum. Hetta hevur Føroya Pro Vita etta sær sum endamál at broyta til tað betra.
Tín stuðul til kann bjarga fleiri mannalívum, umframt at viðvirka til at bæði kvinnur og menn, ið eru særd av fosturtøku, kunnu finna vón og grøðing í lívinum.
Vælkomin at seta tygum í samband við okkum á tel. 771700 ella t-post: provita@provita.fo og hoyra meira um hvussu tú kanst geva títt íkast.
Stuðul kann gjaldast inn á konto nr. 9865-4154414.
Gerst limur
Tú kanst eisini melda teg sum lim í Føroya Pro Vita
Árliga limagjaldið er:
Kr. 200,- fyri einstaklingar
Kr. 100,- fyri lesandi og pensionistar
Kr. 50,- fyri ung undir 18 ár
Flyt upphæddina á konto 9865-4154414


text:
Lesiætlanin er ein kalendari við útvaldum skriftstøðum til hvønn dag í árinum, og sunnudagar fylgja tekstarøðini í Fólkakirkjuni. Endamálið er at geva Føroya fólki eitt amboð til skipaðan lestur í Bíbliuni.
Í nógv ár hevur Bíbliufelagið givið út eina bíbliulesiætlan. Við at fylgja lesiætlanini, ber til at lesa alla Bíbliuna eftir nøkrum árum.
Tað stendur øllum frítt at lesa Bíbliuna sum teimum lystir. Tey flestu lesa helst einsamøll, meðan onnur lesa saman. Summi lesa frá byrjan til enda, og onnur í brotum. Í øllum førum er bíbliulestur ein kelda til lív, íblástur og uggan í tungum sum góðum døgum, skrivar Bíbliufelagið í tíðindaskrivi.


text:
Arbeiðið gongur væl
Arbeiðið at leingja flogbreytina gongur væl og longu nú eru munandi nøgdir av gróti sprongdar, fluttar og innbygdar.
Nú góðar fýra mánaðar eftir arbeiðsbyrjan, sæst uppfyllingin væl í lendinum.
Arbeitt verður í skiftivaktum, frá mánamorgun kl. 08.00 til leygarmorgun kl. 08.00.
Fleiri amboð eru komin á arbeiðsplássið síðstu tíðina, dagliga verða eini 8.000 m3 av gróti fluttir og higartil eru tilsamans 250.000 m3 av gróti fluttir.
Arbeitt verður fyri tað mesta við endan á flogbreytini sum er ímóti Vatninum.
Fyribils trygdarhegn er sett upp sunnan- og eystanfyri flogbreytina, bjargingarvegur er gjørdur og verandi vegur yvir til grótbrotið er breiðkaður og javnaður.
Nógv mold er grivin av á suður-/eystursíðuni, sprongd verða stór skot dagliga og stórsti parturin av grótinum er innbygt í komandi flogbreytarenda.
Arbeiði uppá pierin er byrjað, og veitir og rennur eru gjørdar, ið savna saman vatnið, ið rennur frá arbeiðsøkinum.
Fleiri myndir kunnu síggjast her á síðuni undir - Um Vága Floghavn / Útbygging / Flogbreytin / Myndasavn 2010.


text:
Tá eg var 16 ár, fekk eg mín fyrsta ordiliga sjeik.
At byrja við var alt gott, annars hevði eg ikki blivið forelska í honum.
Eg var ein fitt, lítil genta. Eg var eisini naiv, og tað bleiv misnýtt.
Hann var fittur og sjarmerandi. Tað broyttist tó so við og við.
Hann kundi vera ordiliga fittur, og so við eitt broytti hann huglag, og skrivaði ljót boð til mín,
ringdi til mín og rópti eftir mær í telefonini. Hann hótti meg ofta við, at hann fór at vera ótrúgvur.
Ofta tók hann ikki telefonina, tá ið eg ringdi til hann, eftir at hann hevði sagt okkurt ljótt,
so eg sat sum eitt býtt og bíðaði frammanfyri telefonini.
Hann var manipulerandi, ringdi til mín um morgunin, í skúlatíð og mitt um náttina,
tí hann skuldi vita hvar eg var. Einafer ringdi hann til mín áðrenn eg skuldi í skúla,
og skeldaði meg, tí at eg var tagga í eini mynd á facebook, har eg sat undir liðini á einum drongi.
Hann vildi eisini bestemma, hvørjum klæðum eg gekk í, og minti meg ofta á hvussu heldig eg var,
at eg var saman við honum, tí hann var meira populerur enn eg. Hann fortaldi mær ymiskt
negativt fólk søgdu um meg, sum t.d. at eg hevði skorað yvir meg.
At enda kendist tað, eins og at eg misti meg sjálva burtur. Eg hevði trupult við at
fylgja við í skúlanum og at vera til staðar, tá eg var saman við familju og vinum.
Eg byrjaði at trúgva honum. Eg helt hann vetra betri enn eg, og eg vildi so gjarna hava,
at hann skuldi vera góður við meg aftur, tá hann bleiv illur. Alt var altíð mín skyld.
Eg byrjaði at missa alla orku, og bleiv ordiliga deprimera. Ofta tá eg kom heim úr skúla,
legði eg meg beint undir dýnuna at gráta.


text:
U17 dreingir: úttøkuvenjing 2. september; EM kapping í Finnlandi
Sunnudagin 2. september verður skipað fyri felags úttøkuvenjing fyri U17 dreingir, sum skulu til EM-kapping í Finnlandi 10. - 14. januar 2019 – ikki at blanda við U17, sum fer til Nevza-kapping – hetta er ein yngri árgangur.
Venjingin verður í Høllini í Kollafirði klokkan 13.00 til 15.30.
Aldursbólkur: føddir 1. januar 2003 ella seinni.
Vinaliga sendið okkum nøvn á teimum, sum koma til venjing, og eisini nøvnini á teimum, sum møguliga ikki kunnu koma til hesa venjingina.
Venjarar eru Magnar K. Vang og Rógvi Nielsen.
Eru spurningar, so skriva tit bara til okkum.


text:
10 ára long kanning úr Belo Horizonte, trið størsta býnum í Brazil, vísir, at fólk, ið búgva innanfyri 500 metrum frá eini fartelefonmastur, fáa nógv oftari krabbamein enn fólk, ið búgva longri burtur frá.
Kanningin varð samskipað av Adilza Condessa Dode, PhD, og gjørd av vísindafólki frá Federala Universitetinum í Minas Gerais (UFMG) frá 1996 til 2006, og vísir eitt beinleiðis samband til 7.191 krabbameinsandlát av geisling frá fartelefonmastrum.
Kanningini vísir, at av teimum, ið doyggja av ávísum krabbameinssløgum (svullum í prostata, bróstum, lungum, nýrum og livur), búgva meir enn 81% innanfyri ein radius av 500 metrum, sí grafikk til vinstru.
7.191 doyðu innanfyri ein radius av 1000 metrum frá eini fartelefonmastur, sambært heimasíðuni WhyFry.com. Hetta er í tráð við aðrar kanningar sum liggja í databasanum hjá heimsheilsustovninum WHO. (Sí annars grafikk t.h. – trýst á fyri størri mynd).
300 fartelefonmastrar vóru við í kanningini og elektro verkfrøðingurin (electrical engineer) Adilza Condessa Dode, PhD, sum leiddi kanningararbeiði, sigur, »at tættari ein býr at eini fartelefonmastur, sterkari er elektromagnetiska feltið«. Hon sigur víðari, at eisini sjálv antennan í fartelefonini er vandamikil, og mælir fólki bara at brúka fartelefonina í neyðsstøðu og so heldur senda textboð.
Harumframt er lóggávan á økinum ikki sett eftir heilsufyrilitum, men bert eftir ynskjum frá vinnuni, sigur Dode.
Meðan kanningin varð gjørd, var hægst málda feltstyrkin 40.78µW/cm² og minsta var 0.04µW/cm², smb. PubMed.
Føroyar hava onga lóggávu yvirhøvur á hesum øki, men sum skilst, verður hugt eftir hámørkunum hjá WHO.Hesi somu hámørk verða tó ofta hart kritiseraði, tí hesi mørk fyrihalda seg ikki til biologiska ávirkanin frá mikrobylgjum, men bara um termisk upphitan av vevnaði (kroppinum) hendir.
Grafikkur og mynd við loyvi frá:
Adilza Condessa Dode


text:
Ymisk leigugjøld galdandi fyri SÌF-húsið frá 01-05-2017:
1. Leiga alt húsið til brúdleyp ella líknandi. Frá hóskvøld kl.18 til Mánakvøld kl.18 Kr.6000
2. Leiga niðaru hædd til brúdleyp ella líknandi. Frá hóskvøld kl.18 til Mánakvøld kl.18 Kr.5000
3. Leiga alt húsið til Konfirmatión. Frá Leygardag kl.17 til Mánakvøld kl.23 Kr.3500
4. Leiga alt húsið til familjutiltak/føðingardag/ ella líknandi. Pr/døgn. Kr.2500
5. Leiga aðra hæddina til familjutiltak/føðingardag/ ella líknandi. Pr/døgn. Kr.2000
6. Leiga aðra hæddina í upp til 12 tímar til fundir ella líknandi. Kr.1500
7. Leiga alt húsið til familjubólkar at gista á madrassum í 1 døgn, 150 kr/pers. Tó minimum. Kr.2000
8. Leiga niðaru hædd til familjubólkar at gista á madrassum í 1 døgn, 150 kr/pers.Tó minimum. Kr.1500
Leigarin ruddar og vaskar eftir sær, so at húsið verður latið aftur í sama standi.
Ruskið kann setast út í ruskstativini við fótbóltsvøllin.
Í húsinum er borðbúnaður av ymiskum slag til umleið 200 fólk.
Niðari salur er vælegnaður til veitslur upp til 140 fólk. Vanliga verður dekka til 120, tá er gott pláss.
Í niðara sali er uppvørpa,tráleyst internet,televarp og tráleys mikrofon. Hetta fylgir við leigumálinum.
Loftið verður vanliga ikki nýtt longur at borðreiða í til veitslu, men kann tó nýtast um neyðugt. Har rúmast um 100 fólk. Har eru sofur, og gólvið er nýliga skift. So har eru bestu umstøður at sova í.
Húsið letur wc-pappír,hondreins og turkipapír við í leiguprísinum.
Vit eiga 30 stk. góðar skummadrassur at sova á.
Vit hava eisini nakrar eyka luftmadrassur á goymslu, sum kunnu nýtast, um fleiri enn 30 vilja gista.
SÍF bjóðar sær til at vaska eftir leigaran. Fyri alt húsið kr. 1500. Fyri niðaru hædd kr.1200.
Sandavágur 01-05-2017 Sandavágs Ítróttarfelag.


text:
Nei til Oman: - Milliónirnar frá ríkum arabara
Perla: Suni á Dalbø, váttaði í seinastu viku, at Føroya Landsstýri, Vinnumálaráðið og Fiskaaling P/F, skuldu vera við í aliprosjekti í Oman. Vinnumálaráðið váttar tað sama sambært innlitsbøn, men prosjektið verður av ongum aftaná at landsstýrismaðurin, tveitti Dalbø úr Vinnuframagrunninum...Grein í Oyggjatíðindum 30. Oktober 2009.
Oyggjatíðindi hevur søkt um alment innlit í aliprosjektið í Oman, sum Suni á Dalbø, hevur bjóða Fiskavirking umvegis Vinnumálaráðnum.
Hetta váttaði Suni á Dalbø í Oyggjatíðindum í seinastu viku, men legði so aftrat, at eftirsum Jóhan Dahl, landsstýrismaður, hevði verið so svínskur, at tveita Dalbø úr nevndini í Vinnuframagrunninum, skuldi aliprosjektið á aðrar hendur.
Oyggjatíðindi søkti um alment innlit í øll skjøl í málinum. Tað fyrsta vit síggja er, at Arne Poulsen, aðalstjóri í Vinnumálaráðnum, fær hendan teldupostin frá Suna á Dalbø:
- Jaffar Al Mansoor er kendur vinnulívsmaður í Golfinum (m.a. sum fyrrverandi fíggjarstjóri fyri BMMI, ið er stórsta shipping-fyritøkan í Baharain). Hr. Al Monsoor hevur nú heitt á meg, um at hjálpa sær við eini fiskaalingsverkætlan í Oman. Ætlanin hjá honum er at gera okkurt slag at “R&D-site” við luttøku av avvarandi myndugleikunum í Oman (ætlanin er so at hendan “royndarstøðin” síðani skal verða grundarlag undir komandi kommersiellari fyritøku), skrivar Dalbø til aðalstjóran, sum eisini fær at vita:
Eg havi greitt honum frá (Hr. Al Monsoor, bl.m.), at eg haldi at Føroyar hava nógv at bjóða í hesum samanhangi.
- Næsti fundurin hjá okkum í Vfg. (Vinnuframagrunninum, bl.m) verður tann 30. septembur ‘09. Kunnu vit hava ein fund úti í VMR t.d. tann 29. har Fiskaaling eisini er við? Um somuleið kann eg so geva tær eina briefing um ætlanina við Golfinum yvirhøvur, har Johan Dahl eisini kann vera við, um hann hevur tíð til tess (t.e. um mínar samráðingar við Uttanríkisráðið í DK, um samstarv osfr.).
Hvat sigur tú til tað, spyr Suni á Dalbø, aðalstjóran í Vinnumálaráðnum, Arna Poulsen, sum svarar stutt og greitt:
- Hasum eru vit sera áhugaði í. Hevur tú eina klokkutíð, sum passar tær.
Síðani er fundur í Vinnumálaráðnum, 30 september 2009. Sambært fundarfrágreiðingini eru hesi á fundinum:
Á fundi: Arne Poulsen, Suni á Dalbø, Ingolf Joensen og Maria Róin.
Evni: Umbøn um føroyska luttøku í eini verkætlan um aling í Oman.
- Suni á Dalbø (SD) greiddi frá, at hann via danska Uttanríkisráðið hevur fingið fyrispurning frá stjórnini, t.e. uttanríkisráðharrin í Oman, tí ynskir eru um at diversifisera vinnuna. Í Oman ynskir mann at hava fleiri bein at standa á og ikki bert olju. Aling er vorðið eitt innsatsøki, sum fremjast skal í næstum. SD er biðin um at vísa á kompetent fólk innan aling, sum kunnu leggja lag á og verða við til at gera eitt pilot projekt á royndarstøði og helst á kommersiellum basis.** SD vísti á, at talan er um eitt sera áhugavert projekt, sum Føroyar kunnu fáa nógv burturúr. Bæði fígging, vitan og relevanta marknaðaratgongd.
Í tílíkum projekti fylgja skyldur við m.a. teknologiyvirføring.
IJ setti ymsar konkretar spurningar, m.a. hvørji fiskasløg talan er um. Í FO hava vit ikki so nógvan kunnleika til eksotisk fiskasløg. Hinvegin hava vit holla vitan um síl, laks, tekniska partin av alingini og ikki minst vitan um røttu útgerð. Eisini spurdi IJ hvørjar førleikar talan er um og hvørt biðið verður um konkreta ráðgeving um aling á landi ella sjógvi.
- Niðurstøðan á fundinum varð, at IJ skal umrøða projektið við sítt bakland í Fiskaaling og síðani venda aftur og kontakta SD áðrenn fríggjadagin tann 2. oktober 2009.
- Vinnumálaráðið verður kunnað ávegis í málinum, stendur í fundarfrágreiðingini.** Um nakað ella onki er hent 2. oktober, hava vit ikki fingið upplýst í innlitsmálinum.
Tó at 600 milliónir eru nevndar í samband við aliprosjektið í Oman, so vil eingin seta tal á, og Suni á Dalbø, endurgevur bara ríkmannin, Jaffar Al Mansoor: ... what they need to know is that whatever level of capital they require will be made available to them”, citat Mr. Jaffar AlMansoor.
Men nú er tað greitt.
Nei til Oman milliónirnar frá ríkum arabara. Tað var prísurin Jóhan Dahl, mátti betala fyri at koyra Dalbø úr Vfg...


text:
Tá Barnahúsið varð sett á stovn fyri nøkrum árum síðani, var samstundis ásannað, at kynsligur ágangur og harðskapur móti børnum og ungum er eitt álvarsmál, sum myndugleikarnir mugu gera nakað við.
Tí var sett inn í barnaverndarlógina, at Barnahúsið skal virka sum karmur um tvørfakligt samstarv, tá børn undir 18 ár hava verið fyri kynsligum ágangi ella øðrum harðskapi, ella tá illgruni er um hetta. Tey, sum taka lut í tvørfakliga samstarvinum, eru kommunalu barnaverndartænasturnar, løgreglan og starvsfólk í heilsuverkinum saman við teimum, ið skipa fyri í Barnahúsinum.
Tá illgruni tekur seg upp um harðskap og kynsligan ágang móti børnum, fer málið víðari til Barnahúsið, ið samskipar víðari gongdina. Av tí at málini, ið Barnahúsið hevur um hendi, kunnu vera sera ymisk, má málsviðgerðin laga seg eftir hesum, og tá tað kemur til gongdina sum heild.
Í mun til talið av málum árini frammanundan sæst, at barnahúsmálini vóru færri í 2016. Tað sama er at siga um endað mál og um ráðgevingarmál. Minkandi tørvurin á ráðgeving tykist benda á, at barnaverndartænasturnar so hvørt hava fingið eina alt greiðari mynd av, nær talan er um mál, ið Barnahúsið eigur at vera partur av. Eisini er væl hugsandi, at vit síggja fyrstu úrslitini av miðvísa upplýsingararbeiðinum hjá Sig frá og SSP, soleiðis at tað møguliga eru færri børn og ung nú, sum eru fyri ágangi enn áður.
Tá talan er um so smá tøl, sum í hesum føri, ber tó ikki til at koma við endaligum niðurstøðum, ið harafturat bert byggja á tað eina árið. Nú fæst at síggja komandi árini, um gongdin verður rætta vegin, áðrenn vit kunnu staðfesta nakað.
Tølini hjá Barnahúsinum vísa, at harðskapur og kynsligum ágangur móti børnum og ungum tíverri javnan kemur fyri. Tí kann ongin ivi vera um, at trupulleikin alsamt má takast í størsta álvara.
Ársfrágreiðingin fyri 2016 er at finna her.


text:
Í ár verður aðalfundurin á Grønlandsvegi 5
(har sum Tulkatænastan heldur til)
Skrá sambært lógum felagsins :
1. Val av fundarstjóra.
1. a) Val av fundarskrivara.
1. b) Val av atkvøðuteljarum (1 frá nevnd, 1 frá aðalfundi).
2. Val av hjásitara.
3. Frágreiðing frá nevndini.
4. Grannskoðaðu roknskapirnir verða lagdir fyri fundin til góðkenningar.
5. Viðgerð av uppskotum frá nevndini og limunum.
6. Ásetan av limagjaldi og viðgerð av fíggjarætlan frá nevndini fyri komandi ár.
7. Val av nevnd sum ásett í 6.2 í viðtøkum felagsins.
8. Val av ríkisgóðkendum grannskoðara.
9. Val av 2 limum til nevndina til Grunn teirra Deyvu, umframt val av 1 tiltakslimi. Afturat báðumlimunum, sum verða valdir á aðalfundi Deyvafelagsins, velur nývalda nevndin í Deyvafelagnum 1 lim í nevndina fyri Grunn teirra Deyvu.
10. Ymiskt.


text:
Uppliv fleiri av mest áhugaverdu stórbýunum í Eystursjónum - á einum túri. Cruiseferðin byrjar og endar í Keypmannahavn, og siglt verður til Stokkhólm, Helsinki, Tallin og perluna í Eystursjónum, Skt. Pætursborg. Hóast frástøðan er stutt ímillum býirnar, so eru teir allir púrasta hvør sítt. Í hvørjum einstøkum býi er skipað fyri spennandi útferðum við danskttalandi ferðaleiðara.
Prísur - 2 vaksin úr kr. 12.860,- per. persón
7 nætur umborð / 9 nætur í alt
Eyka tænastur
Gisting í kahútt v/vindeyga pr. pers úr kr. 1999,-
Gisting í kahútt v/balkon pr. pers úr kr. 2.999,-
Gisting í tvær nætur í Keypmannahavn áðrenn cruiseferð.
GG! Prísurin tekur útgangsstøði í ásettu ferðatíðunum. Tó er einki bílagt, tísskil kunnu prísir og útboð broytast.
Íroknað 8-daga cruiseferðini


text:
The Body Shop í SMS stuðlar bróstunum
The Body Shop stuðlar bróstunum
Frá hósdegnum 10/10 til og við hósdagin 17/10 ímillum kl.13 og 16 er møguleiki fyri at fáa lagt eina lætta makeup við ráðgeving fyri einans 200 kr. Peningurin fer óskerdur til bólkin Bót til Bata hjá Krabbameinsfelaginum.
Frá hósdegnum 10/10 til og við hósdagin 17/10 ímillum kl.13 og 16 er møguleiki fyri at fáa lagt eina lætta makeup við ráðgeving fyri einans 200 kr. Peningurin fer óskerdur til bólkin Bót til Bata hjá Krabbameinsfelaginum.
Bróstkrabbi rakar 1 av 10 kvinnum. Ikki bert kvinnan sjálv blívur rakt, men eisini øll familjan. Latið okkum øll standa saman og stríðast fyri at fáa bestu gransking á økinum.
Tilberð at tryggja sær eina tíð við at ringja ella skriva til okkum á 519505 ella 319505.


text:
Samrøða: "Halleluja" Sofus Hansen um nýggja tónleikaútgávu
- Ljóðbrót úr sendingini "Andøvsløtan".
Andøvsløtan er hvønn hósdag klokkan 13:00, endursent fríggjadag klokkan 10:00.
Óli Breckmann leggur til rættis.
Trýst á pílin omanfyri fyri at hoyra samrøðuna.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Samrøða: Jakup Olsen, um hví hitapumpur og jarðhiti ikki eru umhvørvisvinarligar loysnir fyri føroyingar
Miðvika við Kára P. Højgaard (12) - Gestur: Jógvan Fríðriksson, bispur
Sámal Bláhamar: Trupulleikin við ferðafólkum í fjøllunum er sjálvskaptur
Leiga av kvinnuligum undirlívum góð inntøka hjá summum
Metis - Øll sendingin - 18. feb 2020
Samrøða: Beinta Jógvansdóttir úr Saksun, um ferðavinnu og byggisamtyktir
Leysaløtan - Øll sendingin - 21. feb 2020
Tilbúgvingarfundur í Klaksvík
Hasfjord sleppur ikki at sigla fyrr enn viðurskiftini eru í ordan
Óli Rubeksen, SSP ráðgevi: Um Snapchat og aðrir vansar við Internetinum
Samrøða: Jógvan Poulsen, um amerikanskan politikk
Ferðavinnumaður: Ílagi at taka pening fyri at fara í fjøllini
Bilur koppaði á Sundi
Myndarøð: Móttøka var á Føroya Eftirskúla í gjár
Samrøða: Alexandra á Dul, stjóri á Klaksvíkar sjúkrahúsi
Myndarøð. HASFJORD KOMIN
Samrøða: Annika Olsen, borgarstjóri, um gongdina í Tórshavnar kommunu seinastu trý árini
Bíblian, ið kundi kostað lív.
Norrøna liggur uttanfyri Hirtshals og bíðar
Skráin hjá IKTUS, sunnudag 23. februar 2020
Corona
Lonin er ein sólskinssøga
Eitt av heimsins bakbeistum fingið linan dóm hóast m.a. hópdráp
Tíðindi á R7 klokkan 12:00
Samband
Postboks 226
FO-600 Saltangará


text:
Livandi legenda í stórformi kemur á Summar Festivalin í Klaksvík at spæla
Hann telist millum upprunaligu poppstjørnurnar í tónleikasøguni, og hann er millum kendastu tónleikanøvn í heiminum yvirhøvur. Tá ið hansara tónleikaligu avrik og sølutøl skulu samanberast við aðrar tónleikarar og bólkar, tosa vit um nøvn sum The Beatles og Elvis Presley.
Síðani seinast í 1950’unum hevur Cliff Richard verið virkin í tónleiki. Hann hevur øll árini givið nýggjar útgávur út, samanlagt fleiri enn hundrað útgávur, og hann stórtrívist framvegis á pallinum, har hann mest av øllum minnir um eina ævigt unga poppstjørnu.
Eftir The Beatles og Elvis Presley er Cliff Richard mest seljandi tónleikarin í Onglandi, har hann í hálva øld hevur havt yvir 130 sangir á hitlistunum. Cliff Richard og Elvis Presley hava sum teir einastu megnað at havt sang ovast á almenna enska hitlistanum í fyrstu seks áratíggjunum av listanum – frá 50’unum til 00’ini. Samanlagt hevur Cliff Richard selt omanfyri 250 milliónir plátur kring heimin.
Síðani Cliff Richard í 1958 hittaði við sínum fyrsta sangi, Move It, sum John Lennon hevur kallað fyrsta enska rocksangin, hevur Cliff Richard havt óteljandi hitt, og her á okkara leiðum kenna vit nógvar av sangum hansara – til dømis Summer Holiday, Lucky Lips, Livin Doll, Congratulations, We Don’t Talk Anymore, Daddy’s Home, Some People og fleiri aðrar.
Og nú er tað umsíðir veruleiki. Ein av størstu poppstjørnunum í tónleikasøguni kemur til Føroya at hava konsert. Cliff Richard spælir á Summar Festivalinum 2016.
(Mynd: Michelle Kloboucnik)
Kelda: sf.fo


text:
Sangurin er nú á serstakari Snarsíðu við teksti og sjónbandalagið.
Roknisangurin er ætlaður fólkaskúlanæmingum. Hugskotið er ein stuttlig og øðrvísi yrking, sum lærir børnini at falda tølini frá 1 til 10. Ásannandi at tað ikki er nógvur veruligur skaldskapur í støddfrøðini, eru orðini og lagið smíðað soleiðis, at hetta skal fanga børn í skúlaaldri. Tað ber til at taka brot úr yrkingini til ávísar næmingar og evni í undirvísingini. Men fremsta endamálið er at kveikja áhugan fyri rokning og at læra børnini truplu tabelltølini uttanat.
Tónleikurin er innspældur á nútímans hátt, og tað eru bæði børn og vaksin, sum syngja. Kortini er eitt tað týdningarmesta í allari hesi ætlanini, at eitt sjónbandalag er upptikið, soleiðis at næmingarnir nátúrliga brúka fleiri sansir og miðlar at læra tølini og tabellirnar. Stórur ómakur er lagdur í at fáa ein heilan flokk av lærarum at spæla næmingar í sjónbandalagnum, og tað er eitt skúlabarn, sum í sjónbandalagnum, yvirtekur læraraleiklutin. Sangurin er góðar fýra minuttir og er kryddraður við tekningum og djóramyndum, sum kunnu styrkja talfatanina hjá børnum.


text:
Tónleikaummælarin Fríðálvur A Jensen ummælir her staklagið One day at a time hjá Lisu Mariu Andersen:
One day at a time – er nokk!
Tað er mangan ein fragd at seta seg at lurta eftir nýggjum tónleiki og talentum, tí er tað ikki alt hetta við tí, sum fær okkum at føla okkum undirhildin?
Hesi mongu árini eg havi fingist við at skriva og tosa um føroyskan tónleik, hevur bara fingið meg inn á góðskuna og tað, ið mongu talentini hava givið okkum.
Ferð eftir ferð hava eg verið tikin við á eina ferð, sum bara hevur givið eina ella aðra tónleikaliga fyllu, sum fær mína kenslu av nærlagni fullkomna.
Tá eg føli hesa passiónina millum tónleikaliga dygd og lívsligt følsemi, fái hesa kensluna av nøkrum inniligum, sum fer beint inn!
Tað serliga við tí Lisa og systkini er, at lívið hevur sína egnu søgu, sum bara hevur givið eitt gott íkast til teirra tónleik, tí júst her hoyri eg hesa passiónina, sum førir meg inn í teirra vilja at fáa okkum við á hesa ferðina.
Nýggja lagið “One Day At A Time” hjá Lisu Mariu er so inniligt og fylt við andaligum boðskapi, sum bara fær meg við!
Eg eri sjálvandi spentur um, hvat Lisa Maria Anderssen fer at koma við í framtíðini.
Lagið er at hoyra her:
https://www.youtube.com/watch?v=vuAqMzls5vo


text:
Veitslan
Lýsing av tiltakið
Dato: 1 sep 2015
KL: 00:00
Leikurin Veitslan er grundaður á danska filmin Festen,ið Thomas Vinterberghevur leikstjórnað og eisini skrivað filmleikrit til saman við Mogens Rukov. Í 1999 vann Festen gyltu pálmarnar á filmsfestivalinum í Cannes.
Veitlsan er umskrivaður til leik og lagaður til føroysk og norðurlendsk viðurskifti, og verður sett upp sum ein stór verkætlan við luttøku úr Grønlandi, Íslandi, Noregi, Danmark og Føroyum.
Søgan snýr seg í stuttum um, at Helgi Dýrindal-Joensen fyllir 65 og heldur stórfingna veitslu fyri ætt, vinum og kenningum.
Hóast dóttirin, Linda, fyri kortum hevur tikið lívið av sær, skal veitsla nú haldast, og hini trý børnini hjá føðingardagsbarninum koma sjálvandi við. Elsti sonurin Kristjan, sum er tvíburabróðir Lindu, kemur úr Fraklandi. Helena kemur við grønlendska unnusta sínum, Malik. Yngsti sonurin, Mikkjal, er ikki boðin, tí hann er harðrendur og gerst óður í brennivíni, og pápin óttast, at Mikkjal spillir veitsluna. Men hann kemur kortini í veitslu saman við íslendsku konuni Mariu.
Elsti sonurin Kristjan er fyrstur at halda røðu. Hann hevur skrivað tvær røður, eina gula og eina grøna, og pápin skal velja, hvørja hann vil hoyra. Pápin velur ta grønu. Í grønu røðuni kemur ein myrkur familjuloynidómur fram: Helgi hevur misnýtt bæði Kristjan og systrina Lindu kynsliga.
Hvørjum skulu systkini trúgva? Hvørjum skulu gestirnir trúgva? Er Kristjan sálarliga sjúkur? Lýgur hann?
Veitslunáttin gerst ein ógvusligur bardagi um sannleikan.
Leikstjóri: Marita S. Dalsgaard.
Leikarar: Yrkis- og áhugaleikarar: Helgi Dýrindal-Joensen: Hilmar Joensen (FØ) – Else Dýrindal-Joensen: Gunvor Reynberg (DK) – Kristjan Dýrindal-Joensen: Hjálmar Dam (FØ) – Linda Dýrindal-Joensen: Eyð Berghamar Jacobsen (FØ) – Mikkjal Dýrindal-Joensen: Hannes Óli Ágústsson (ÍS) – Helena Dýrindal-Joensen: Beinta Clothier (FØ) – Malik, unnustin hjá Helenu: Rasmus Lyberth (GR) – Maria, kona Mikkjal: Aðalbjørg Árnadóttir (ÍS) – Pia Hansen, tænari: Barbara K. Andreasen (FØ) – Mikaela, tænari: Noomi Reinert (FØ) Tænari: Johanna Roos Slættanes – Abbi: Sonne Smith (FØ), Omma: Karin Djurhuus (FØ) – Helmuth von Sachs: Allan Dalsgarð (FØ) – Leivur gubbi: Jógvan Salomon Joensen (FØ) – Anna gumma: Gunnvør Joensen (FØ) – Gestur: Birta Biskupstø (FØ).
Sýningarstøð:Løkshøll, Norðurlandahúsið og Miðnámsskúlin í Hovi.


text:
Kári og serliðið
Bókadeild Føroya Lærarafelags
- Síður: 80
- Útgávuár: 2011
- Upprunamál: danskt
- Innbinding: heft
- Rithøvundur: Trine Bundsgaard
- Myndir: Solveig Agerbak
- Týðari: Jenny Johannessen
Kári hevur nógv at halda skil á.
Pápi hansara drekkur heldur nógvar øl, og ein dagin kemur stóribeiggin, Hákun, við einum pakka, sum hann vil hava Kára at goyma fyri seg. Hvat hevur Hákun fløkt seg uppí?
Tíbetur hevur Kári góðar møguleikar at koma á serliðið, men er pláss á serliðnum fyri bæði Kára og besta vini hansara?


text:
07 Vestur - B71 4-0
07 Vestur komu tíðliga á odda, Holgar skoraði tað fyrsta, og Tór-Ingar beint aftaná. Ásmund økti til 3-0 áðrenn hálvleik. Vit skoraðu síðsta málið miðskeiðis í 2. hálvleiki, tá Tór-Ingar fekk sítt 2. mál fyri dagin. Vit hildu aftur málið tætt og fingu trý stig. Væl arbeitt dreingir!
Liðið:Petur Meinhard Magnussen; Ragnar Nattestad, Emil Mikkelsen, Aristide Tehe, Tórstein Mýlingstind; Jovan Radinovic-Panic, Jákup Sveinbjørn Olsen (Elfinn Ørvarodd, 67'), Tór-Ingar Akselsen, Ásmund Hansen (Hørður Johansen, 67'), Rógvi E. Nielsen (Sølvi Egilsson, 32'); Holgar Djurhuus
Eyka:Eli Poulsen, Hørður Johansen, Sølvi Egilsson, Elfinn Ørvarodd, Brandur Heinason
Umstøðurnar at spæla vóru av teimum allarbestu tá dysturin var bríkslaður í gongd í dag. Tað bleiv eitt sindur kaldari og nakað av vindi sum dysturin leið, men hetta darvaði tó ikki spælinum.
Vit vóru betra liðið í dag, og spælið var eisini nógv betur enn í Havn sunnudagin. Jovan og Tór-Ingar spældu sera væl á miðjuni, og Holgar arbeiddi sera hart fyri liðið úr støðuni sum fremsti maður frá byrjan.
Holgar skoraði fyrsta málið longu í 12. minutti. Jovan var staddur beint aftanfyri miðjuna úti í vinstru síðu, har hann legði eina fantastiska avlevering upp um verjuna hjá B71, sum Holgar rann upp og kom soleiðis einsamallur móti málverjanum, sum ikki kláraði at gera nakað við plasseraða skotið til hansara vinstru síðu.
Annað málið í dag var uppá skot úr einum 18-20 metrum, sum var kom í onkran á vegnum og snýtti málverjan. Hetta var fyrra málið hjá Tór-Ingar í dag.
Síðsta málið fyri hálvleikin, var sera væl sett inn. Vit spældu okkum niðan og fingu so bóltin út á høgra kantin. Innleggið var sera gott og Ásmund vísti klassa og góðan teknikk frammanfyri málverjanum har hann plasseraði fluktaran trygt í kassan! Hetta var annað mál hansara í tveir dystir - bæði eftir at hann er fluttur longur framm á vøllin.
Gestirnir høvdu ikki nógv at bjóða uppá og vit slógu sigurin fastan miðskeiðis í øðrum hálvleiki: Tór-Ingar var aftur uppá spæl. Hann trekti mitt framm eftir uttanfyri brotsteigin, inn í brotsteigin eitt sindur til høgru og smekkaði til. Málverjin sá út til at fáa fatur á bóltinum, men hann kláraði ikki at halda bóltinum, sum fór í netið til endaliga úrslitið 4-0. Við hesum yvirhálaði hann Ragnar á toppskoraralistanum.
Vit høvdu ikki annað uppiborið í dag. Vit raktu tvær ferðir á yvirleggjaran umframt aðrar málmøguleikar. B71 høvdu einki at bjóða uppá, uttan eina langskotið, ið rakti stongina.
Næsti dystur verður sunnudagin 6. mei, tá vit taka móti høgt flúgvandi Víkingaliðinum, sum vann 3-0 á Toftum í dag.


text:
Rógvisesongin er av millum føroyskar útisetar í Keypmannahavn, men samanhaldið og felagssangur koyrir enn.
Eisini rógva tey hvørt vikuskifti um veturin.
Róðrarfelagið í Nordhavn Tvørabáturin skipar aftur fyri stórari veitslu í Føroyahúsinum leygarkvøldið 31. oktobur 2015.
Hesaferð eisini við livandi tónleiki.
Dyrnar lata upp kl 18 við durasnapsi og garderobu á 1. hædd. Kl 19 verður farið til borðs í stóra salinum, har forrættur stendur klárur - rækjubland og flutes við smør.
Høvðusrættur verður sami forkunnugur matur eins og í fjør. Omaná er heimagjørd trifla við kaffi/te.
Undir borðhaldinum verður góður felagssangur, snapsur, røður, skemt og søla av lutaseðlum við forkunnugum vinningum.
Yvir 50 gestir hava longu teknað seg til gildið.
Frá kl 23 og út á náttina syngja og spæla Dagfinn og Jógvan.
Um tú veitst okkurt, sum VP ikki veit - skriva so til vp@vp.fo


text:
Tilfar:
5 dl av lunkaðum vatni
50 g av geri
3 spsk av First Price sesamfræi
2 spsk av First Price hørfræi
1 tsk av salti
5 dl av First Price hveitimjøli
5 dl av First Price rugmjøli
Mannagongd
Blendað sesam- og hørfræini við 2,5 dl av lunkaðum vatni.
Loys gerið í teimum 2,5 dl sum eru eftir í einum stórum bolla. Koyr síðan salti og ta blendaðu fræveskuna í.
Stoyt síðan mjøl og rugmjøl í, eitt sindur í senn, meðan tú eltar. Ansa eftir at mjølið er væl elt inn í deiggið, áðrenn tú stoytir meira í. Sett deiggið at ganga í ein tíma, á einum fjálgum stað.
Tendrað ovnin á 200 hitastig.
Stoyt eitt sindur av mjølið á borðið, elt deiggið á borðinum í um 1 minut, og deil síðan deiggið í áleið 16 smáar klumpar.
Rulla klumparnar væl so teir gerast heilt rundir. Legg teir á eina plátu við bakipappíri og set teir aftur at ganga á einum fjálgum stað í uml. 30 min.
Baka bollarnar mitt í ovninum í 12 min við 200 hitastigum.Útrokning
Prísur á vøru:
Ger – 1,50 kr
First Price sesamfræi – 13,75 kr
First Price hørfræi – 7,75 kr
Salt – 12,00 kr
First Price hveitimjøl – 11,75 kr
First Price rugmjøl – 7,75 kr
Prísur á nýttari vøru:
Ger – 1,50 kr
First Price sesamfræi – 1,65 kr
First Price hørfræi – 0,62 kr
Salt – 0,50 kr
First Price hveitimjøl – 1,71 kr
First Price rugmjøl – 2,27 kr
Kostnaður fyri 16 bollar í alt: 8,25 kr


text:
Blái menn
”Sær tú hatta, sum er har yviri? Hasi bláu fólkini, sum eru so smá, at ein næstan ikki sær tey? Tey eru ikki blíð, og vit mugu ansa eftir, tí annars koma tey og taka okkum við”. Mamma peikaði, og eg segði ja, tí um eg ikki síggi tey, so blívur hon ill og forvirrað.
So fór hon út í havan og hoppaði runt við cowboy hatti og einum glasi av Cola. ”Eg eri Peter Pan, og eg dugi óluksáliga væl at flúgva”, segði hon. Men eg vildi at hon skuldi koma inn, og tað skjótast gjørligt, so grannarnir ikki skuldu hugsa ringt um hana. Hon er mamma mín, og eg eri so góð við hana, sum bara eitt barn kann vera. Tí hon er so blíð, hon er so fitt. Eisini sjálvt um har búgva bláir mars-menn og cowboys heima hjá okkum.
Men sjálvt tá eg var barn, visti eg, at hesum litfagra heiminum, sum var í høvdinum hjá mammu, honum var tað ikki pláss fyri. Eg mátti goyma hann, og eg mátti hjálpa mammu, so fólk ikki skuldu hugsa ringt um hana – so tey ikki skuldu hugsa ringt um okkum.
Tað harðasta var sjálvandi sjúkan hjá mammu. Ikki at vita hvat eg kom heim til, ikki vita hvat hon kundi finna uppá. Var tað yvirfloymandi kærleiki, var tað tunglyndi, var tað róp og harðskapur – ella var tað kanska meira sum hjá vanligum foreldrum í dag? Eg visti tað ongantíð, og eg lærdi skjótt, at vildi eg blíva mett, so mátti eg eta matin so skjótt eg kundi, meðan hann enn var har.
Men alt tað – tað hevði verið so nógv lættari, um fólk góðtóku, at mamma ikki var sum hini. Samfelagið er fult við tílíkum ”mammum”, sum í størri og minni mun, ikki eru sum ”hinar”. Mín var kanska ein av teimum heilt óvanligu, men sorgin, ivin og óttin er tann sami hjá okkum øllum. Børnunum hjá teimum, sum ikki eru sum hini. Fólk hyggja løgið at okkum, tey tosa um okkum, og vit vilja so gjarna vera vanlig. Eg vil so gjarna vera vanlig. Hevði eg bara kunnað bjóðað vinfólki við heim til mín, kundi eg bara tosað við tey um mammu, kundi eg bara fortalt, at heima hjá okkum, har hava vit bláar mars menn. Men tað kann eg ikki. Eg má goyma tað. Eg má vera vanlig. Eri eg ikki tað, so er ikki pláss fyri mær í samfelagnum. Tað visti eg, tá eg var barn, og var mamma mín ikki vanlig, ja, so eri eg tað heldur ikki. So var eg úti. So varð eg happað.
Mamma setur seg í sofuna. Brádliga byrjar hon at syngja. Hart og ógvusliga. ”Da hønsehuset brændte ville hanen ikke ud den baskede med vingerne - for den var hønefuld. Det er vi ik´ endnu - det er vi ik´ endnu…”. Gardinirnar eru rullaðar niður og hava verið tað í fleiri dagar. Vit ringja til læknan. Hann kemur út til hana, men aftaná eini fim til tíggju minuttir í stovuni, fer hann avstað aftur við orðunum, “Hatta er bara sjónleikur”. Einki annað. Vit standa eftir sum stór spurnartekin. Var hatta veruliga tað? Var hatta veruliga soleiðis tað skuldi ganga fyri seg – einki meira? Sjálvt um hann fór avstað, bleiv einki betur, og hon bleiv bara meira og meira ør at lurta eftir, og eingin tordi at fara frá henni, tí hon dugdi jú ikki eingongd at fara á vesi sjálv, ella lata seg í ella úr klæðunum.
Læknin, ja, hann hugsaði ikki so frætt sum um okkum, sum stóðu eftir. Eg mátti taka fríð frá arbeiði, ansa eftir henni og brúka mína feriu uppá, at syrgja fyri, at hon hevði tað gott heima við hús. Alt meðan hon bara fekk tað verri. Eg ringdi so aftur eftir einum lækna, som kom út, og hann tók hana við sær í einum sjúkrabili. Ikki fyrrenn tá, kundi eg slappa av. Útlúgvað, og við sama brennandi ynski um, at mamma mín var vanlig. Men tað var hon ikki, og hon bleiv tað ongantíð.
Mamma kundi ikki broytast. Hon var ov sjúk. Men hví kann samfelagið ikki broytast? Hví føla børn enn í dag, at tey noyðast at goyma, verja og vera “vanlig”? Eru vit so bangin fyri tí vit ikki síggja, at tað má goymast? Alt hevði verið so nógv lættari, um eg bara kundi fortalt fólki, at heima hjá okkum, har búðu bláir marsmenn.


text:
Undirvísing í KÓP – kensluliga óstøðugt persónleikaólag (borderline) verður fyri avvarðandi hjá sjúklingum, – á LS í apríl og mai mánaða.
Ert tú í familju við ella kennir onkran væl, sum hevur trupulleikar við kenslum, sum millum annað kann koma til sjóndar á henda hátt:
•ógvuslig hýrissveiggj
•sjálvskaðandi ella sjálvmorðshóttandi atferð
•at viðkomandi isolerar seg
•kemur lætt út í ósemjur
•svart/hvítan hugsunarhátt
og ynskir at fáa undirvísing um trupulleikan, umframt at nema tær nakrar førleikar til at handfara støðurnar, sum uppstanda, so er hetta skeiðið møguliga nakað fyri teg.
Undirvíst verður hesar dagar á deildini P 20, Eirargarður 15:
Dagur 1
Týsdag 5. apríl
Kl. 17.00-19.30
Dagur 2
Týsdag 12. apríl
Kl. 17.00-19.30
Dagur 3
Týsdag 19. apríl
Kl. 17.00-19.30
Dagur 4
Týsdag 26. apríl
Kl. 17.00-19.30
Dagur 5
Týsdag 3. mai
Kl. 17.00-19.30
Dagur 6
Týsdag 10. mai
Kl. 17.00-19.30
Tilmelding fer fram hjá umboðum fyri avvarðandi á Psykiatriska deplinum Maria Andreasen Hentze, tel. 30 45 00 lokal 4422 ella fartel. 23 45 61.
T-postur: lsmarhe@ls.fo


text:
19/08/2019
Veljarakanning til løgtingið, august 2019
Gallup Føroyar hevur gjørt eina veljarakanning fyri Kringvarp Føroya í tíðarskeiðnum 12. -16. august. 541 fólk eru spurd.
Størsti flokkur í veljarakanningini er Fólkaflokkurin við 24,1 prosentum av atkvøðunum og fær sostatt 8 tingsessir. Andstøðuflokkarnir fáa í alt 18 sessir, meðan verandi samgonga fær 15 sessir. Tað er tveir minni enn á seinasta løgtingsvali.
Javnaðarflokkurin er næststørstur flokkur. Hann fær 21,2 prosent av atkvøðunum, men missir ein sess, og fær sjey tingsessir. Sambandsflokkurin fær 20,1 prosent av atkvøðunum. Tað gevur ein sess aftrat, og Sambandsflokkurin fær sjey tingsessir tilsamans. Tjóðveldi fær 18,2 prosent. Flokkurin missir ein sess, og fær tilsamans seks sessir.
Framsókn og Miðflokkurin varðveita báðar sínar tingsessir. Teir fáa ávikavist 7,7 og 5 prosent av atkvøðunum.
Sjálvstýri fær 3,5 prosent av atkvøðunum, og missir annan tingsessin.
Hvørki Framtakið fyri rættinum at velja kannabis ella Føroyaflokkurin verða umboðaðir í nýggja løgtinginum. Framtakið stendur til at fáa eitt prosent av atkvøðunum.


text:
Hotel Føroyar leitar eftir einum skikkaðum leiðara til nýtt vælveruvirksemið.
Nýggja vælveruøkið bjóðar út vælveruviðgerðir og ítriv av ymsum slag til búgvandi og vitjandi gestir.
Um starvið
Høvuðsuppgávan verður at geva gestum okkara eina framúr góða vælveruuppliving. Harafturat:
- At skipa arbeiði hjá starvsfólkunum
- At stýra fíggjarætlanum
- At hava ein aktivan lut í viðgerðum
- At virka fyri einum stimbrandi og jaligum arbeiðsumhvørvi
Um teg
Tú ert ikki bangin fyri at taka ábyrgd, og tú ert tænastusinnað/ur um ein háls. Tað er ein fyrimunur, um tú hevur royndir og/ella útbúgving innan vælveruøkið, men ikki eitt krav.
Harafturat vænta vit, at:
- Tú ert álítandi
- Tú megnar at fimla við fleiri bóltum í luftini í senn
- Tú trívist í einum bráðskiftandi umhvørvi
- Tú dugir sera væl at handfara ósemjur og trupulleikar
- Tú tosar og skrivar enskt
- Tú ert fleksibul og kann arbeiða í vikuskiftum og um kvøldarnar
Nýggja vælveruøkið letur væntandi upp seinni í ár. Tað er ynskiligt, at komandi leiðarin setur sín egna dám á virksemið og økið.
Áhugaði kunnu senda eina umsókn til stjóran á Hotel Føroyum, Aleth Nielsen: aleth@hotelforoyar.fo. Eru spurningar til starvið, kunnu tit ringja til Aleth á 217500.


text:
Ársaðalfundurin hjá Magistarafelagnum var í Norðurlandahúsinum 28. mars 2014
Uppmøtingin var góð í mun til farnu 2 árini, og útvið 30 fólk luttóku.
Fundarfrásøgn er send limunum við telduposti. Um tú sum limur ikki hevur móttikið frásøgnina, so ber til at senda kassameistaranum teldupost (wilsim@yahoo.com), soleiðis at hann fær skrásett teg rætt í okkara limalista og sent tær frásøgnina.
Stutt frágreiðing:
Talan hevur verið um eitt lutfalsliga friðarligt ár við fáum stórum málum. Tó hevur arbeiðið at fáa í lag nýggja pensjóns- og tryggingaravtalu kravt nógv av nevndini seinastu umleið 2 árini. Umboð frá LÍV greiddu frá nýggju avtaluni á aðalfundinum.
Á fundinum var nevnt, at felagið hevur góðar royndir av “limabólkum,” har serstøk feløg ella bólkar eru fyri ávísar fakbólkar (t.d. sálarfrøðingar ella biologar). Møguliga átti hetta at verið gjørt í størri mun, tí tað lættir um samskifti og fakliga sparring, og ger tað lættari hjá limum at eyðmerkja avbjóðingar og møguleikar mótvegis Magistarafelagnum og AKF.
Formansfrágreiðingin og roknskapurin vóru góðkend.
Nevndarlimirnir, ið stóðu fyri vali (Páll Nolsø, Jørgen Meitilberg og Uni Árting), vóru allir afturvaldir. Formaðurin, Leivur Langgaard ynskti at sleppa úr nevndini, og avgjørt var, at nýggjur nevndarlimur og ein tiltakslimur skulu veljast á eykaaðalfundi flaggdagin.


text:
Gonzalo Higuaín (28) gevst í Napoli og skal leika í Juventus og er keyptur fyri knappar 700 milliónir krónur.
Ongantíð fyrr hevur eitt Serie A-felag goldið so nógv fyri ein leikara.
– Higuaín kostar 90 milliónir evrur, og upphæddin kann rindast í tveimum, skrivar felagið á síni Twitter konto, og leggja afturat, at leikarin við navninum Pipita hebur undirskrivað ein 5-ára sáttmála.
Mett verður at árslønin verður einar 7,5 milliónir evrurar skrevet under på en femårskontrakt. Han tjener angivelig 7,5 mill. euro (56 milliónir krónur).
Sambært Daily Mail verður tann 28 ára gamli Higuaín, sum fyllur 29 í desember, tann triðidýrasti leikarin nakrantíð. Bara Real Madrid-duoin Gareth Bale og Cristiano Ronaldo hava verið keyptir fyri meira, skrivar bretska tabloidavísin.
Um tú veitst okkurt, sum VP ikki veit - skriva so til vp@vp.fo